text:
INTERBIU | FRÉDÉRIC DUMOULIN
“Kombinsidoak nga Adda Namarsua”
Ni Frédéric Dumoulin ket nasurok a 10 a tawenen nga agtrabtrabaho iti tay-ak ti pharmaceutical research iti Ghent University idiay Belgium. Saan a mamati idi nga adda Dios. Ngem nakombinsir met laeng a ti biag ket pinarsua ti Dios. Ininterbiu ti Agriingkayo! ni Frédéric—a maysa itan kadagiti Saksi ni Jehova—maipapan iti trabahona ken no apay a mamati iti Dios.
Adda kadi aniaman nga epekto ti relihion kenka idi ubingka pay?
Wen. Romano Katoliko ni nanangko. Ngem idi nabasak ti maipapan kadagiti Krusada ken ti Inkisision, kinagurak ti relihion ken diak kayaten ti makipaset iti dayta. Binasak met ti maipapan kadagiti saan a Kristiano a relihion ket nakitak nga awan nakaidumaanda. Idi 14 anyosakon, nakunak nga awan a talaga ti Dios gapu ta nakasaksaknap ti korapsion iti relihion. Isu nga idi naisuro kaniak ti teoria ti ebolusion idiay eskuelaan, nakombinsirak a basta timmaud lattan ti biag.
Apay a nagintereska iti siensia?
Idi 7 ti tawenko, adda nangted kaniak iti mikroskopio ket nagbalin dayta a paboritok nga ay-ayam. Inusarko dayta ken ti dadduma pay a banag a pangeksamen kadagiti napipintas nga insekto a kas kadagiti kulibangbang.
Apay a nagintereska iti nagtaudan iti biag?
Idi 22 anyosak, adda naam-ammok a sientista a maysa kadagiti Saksi ni Jehova. Patienna a ti biag ket pinarsua ti Dios. Talaga a karkarna dayta kaniak. Impagarupko no nalakak a mapaneknekan a minamaag ti pammatina. Ngem nasdaawak ta rasonable dagiti sungbatna kadagiti saludsodko. Naginteresak kadagiti tattao a mamati iti Dios.
Kalpasan ti sumagmamano a bulan, adda manen naam-ammok a maysa pay a Saksi a nagadu ti ammona maipapan iti medisina. Idi imbagana a kayatna nga ilawlawag ti patpatienna, nagwenak ta kayatko a kombinsiren a di umiso dagiti patpatienna.
Nakombinsirmo kadi?
Saan. Rinugiak a sinukimat dagiti teoria maipapan iti nagtaudan ti biag. Anian a siddaawko idi naammuak nga adda gayam dagiti nalatak ken mararaem a sientista a mangibagbaga a nakakomkomplikado uray ti kasisimplean a sibibiag a selula, isu a saan a mabalin a nagtaud dayta ditoy daga. Patien ti dadduma kadakuada a dagiti kasta a selula ket naggapu iti law-ang. Nagadu ti agsisimparat nga opinion maipapan iti nangrugian iti biag.
Adda kadi punto a nagtutunosanda?
Nakaskasdaaw ta adu a sientista ti umanamong uray kaskasano a ti biag ket basta timmaud lattan manipud awan biagna a banag. Pinampanunotko, ‘Kasanoda kasigurado a kasta ti napasamak no dida ammo no kasano a timmaud ti biag nga awan ti maysa a Namarsua?’ Rinugiak a sinukimat ti ibagbaga ti Biblia maipapan iti nagtaudan ti biag.
Ania dagiti konklusionmo maipapan iti Biblia?
Bayat nga umad-adu ti maad-adalko iti Biblia, ad-adda a nakombinsirak nga umiso ti linaonna. Kas pagarigan, kaano la a nakasarak dagiti sientista iti ebidensia nga adda nangrugian ti uniberso. Ngem kuna ti umuna a bersikulo iti Biblia a naisurat ag-3,500 a tawenen ti napalabas: “Idi punganay, ti Dios pinarsuana ti langlangit ken ti daga.” * Naammuak met a no adda dagiti dakamaten ti Biblia a banag mainaig iti siensia, umiso dayta.
Naammuak a no adda dagiti dakamaten ti Biblia a banag mainaig iti siensia, umiso dayta
Narigatanka kadi a mamati iti Dios gapu iti pannakaammom iti siensia?
Saan. Idi damo a pinatik nga adda Dios, tallo a tawenen nga ad-adalek ti Pharmaceutical and Biological science iti maysa nga unibersidad. Agingga ita, bayat nga umad-adu ti maad-adalko maipapan iti disenio dagiti sibibiag a banag, lalo a kombinsidoak nga adda Namarsua.
Mabalin kadi a mangtedka iti pagarigan?
Wen. Inadalko ti epekto dagiti agas ken toxin kadagiti sibibiag a parsua. Ti maysa a disenio a pagbilbilibak ket no kasano a maprotprotektaran ti utektayo manipud kadagiti napeggad a substansia ken bakteria. Adda bangen a mamagsina iti daratayo ken dagiti selula ti utektayo.
Ania ti nakaskasdaaw iti dayta?
Nasurok a 100 a tawenen ti napalabas, nakita dagiti managsirarak a dagiti substansia a sumsumrek kadagiti urat ti dara ket maiwaras iti amin a paset ti bagitayo malaksid iti utek ken duri. Nakaskasdaaw dayta kaniak gapu ta adda nagadu a babassit nga urat a mangipan iti dara iti tunggal selula ti utek. Babaen iti dara, madalusan, mapakan, ken masuplayan iti oksihena ti amin a selula iti utek. Kasano ngarud nga agtalinaed a naisina ti daratayo manipud kadagiti selula ti utektayo? Adu a tawen a misterio dayta.
Kasano ti panagandar dayta a bangen?
Dagiti nagbabassit nga urat ket saan a kas kadagiti plastik a tubo a mamagtalinaed a naisina iti kargana kadagiti adda iti ruar. Dagiti selula ti mangbukel iti pannakadiding dagiti urat ti dara. Kadagita a selula ken iti nagbabaetanda ti pagnaan dagiti substansia ken mikrobio. Ngem naiduma dagiti selula a mangbukel kadagiti urat ti dara iti utektayo. Agdedekketda unay. Nakaskasdaaw dagita a selula ken dagiti agdedekket a koneksionda. Gapu iti adu a komplikado a mekanismo, adda dadduma a banag a kas iti oxygen, carbon dioxide, ken glucose a makalusot iti nagbaetan dagiti urat ti dara ken utek iti kontrolado a pamay-an. Ngem saan a makalusot ti dadduma pay a compound, protina, ken selula. Isu a di madmadlaw ti panagandar ti bangen iti nagbaetan ti dara ken utek tapno makapataud kadagiti pisikal, kemikal, ken elektrikal a bangen. Para kaniak, dayta a disenio ket saan a basta timmaud babaen ti ebolusion.


c: text/html

text:
ITI PANNAKAYALNAG TI ALIMPATOK. Nayalnag ti Alimpatok, ti antolohia dagiti erotiko a daniw dagiti Ilokano, idi Agosto 3, 2012 iti UP Baguio Library, ken Mt. Cloud Bookshop iti alas dos ken alas sais ti malem, kas panagsaganadda. Iti kangatuan a ladawan, ti panangisagut dagiti editor ti nasao nga antolohia a da Mighty C. Rasing, Roy V. Aragon ken Ariel S. Tabag iti kopia kada Dr. Anna Christie Villarba Torres, Dekana ti Kolehio ti Arte ken Komunikasion iti UP Baguio, ken Mrs. Brenda Marie Alangsab Dogup, Pangulo ti UP Baguio Library. Iti maikadua iti ngato a ladawan, yaw-awat met ni Junley L. Lazaga, maysa kadagiti autor, ti sagut a kopia ken ni Miss Padma Perez, pangulo ti Mt. Cloud Bookshop, nga inimatangan dagiti tallo nga editor ken ni Joeffrey Maranion (likud), kameng ti banda a Manong Diego. Iti ngato a ladawan, ibasbasa ni Derick Marcel F. Yabes, maysa met laeng kadagiti autor, ti daniw (“No Sikat’ Kaduak”) ni Bannawag Editor Cles B. Rambaud a nairaman iti nasao nga antolohia iti panangkompaniar ti Manong Diego (buklen da M.C. Rasing, A.S. Tabag ken J. Maranion). Pakalaglagipan a ladawan (baba) iti UP Baguio Library, agpakanawan: J.L. Lazaga, R.V. Aragon, Louie Luczon a nangibagi ken ni Alberto Ugalino (maysa kadagiti autor), J. Maranion, A.S. Tabag, M.C. Rasing, D.M.F. Yabes, Mac Yadao a nangibagi ken ni Alex V. Yadao (maysa kadagiti autor), Avelina Fe Camacho, Efren A. Inocencio (maysa kadagiti autor), ken Jake F. Ilac (maysa kadagiti autor). Saan a nairaman iti ladawan dagiti mannurat nga Ilokano a dimmar-ay iti alnag a kas kada Estela B. Guerrero, Aileen Serrano, Pearl Dacuag ken dagiti estudiante ken mannurat iti Rehion ti Cordillera. Kaunaan a libro iti erotika dagiti Ilokano ken nakaurnongan dagiti daniw dagiti tallopulo ket tallo a mannaniw nga Ilokano, magatang ti kopia iti Mt. Cloud Bookshop iti Baguio City; Samtoy Books iti Laoag City; Bookay-Ukay iti UP Village, Quezon City; ken iti Saniata Publications (0918-682-6330), ken kadagiti mannaniw a nairaman iti antolohia. (Leilanie G. Adriano)
August 30, 2012
Pannakayalnag ti Alimpatok
ITI PANNAKAYALNAG TI ALIMPATOK. Nayalnag ti Alimpatok, ti antolohia dagiti erotiko a daniw dagiti Ilokano, idi Agosto 3, 2012 iti UP Baguio Library, ken Mt. Cloud Bookshop iti alas dos ken alas sais ti malem, kas panagsaganadda. Iti kangatuan a ladawan, ti panangisagut dagiti editor ti nasao nga antolohia a da Mighty C. Rasing, Roy V. Aragon ken Ariel S. Tabag iti kopia kada Dr. Anna Christie Villarba Torres, Dekana ti Kolehio ti Arte ken Komunikasion iti UP Baguio, ken Mrs. Brenda Marie Alangsab Dogup, Pangulo ti UP Baguio Library. Iti maikadua iti ngato a ladawan, yaw-awat met ni Junley L. Lazaga, maysa kadagiti autor, ti sagut a kopia ken ni Miss Padma Perez, pangulo ti Mt. Cloud Bookshop, nga inimatangan dagiti tallo nga editor ken ni Joeffrey Maranion (likud), kameng ti banda a Manong Diego. Iti ngato a ladawan, ibasbasa ni Derick Marcel F. Yabes, maysa met laeng kadagiti autor, ti daniw (“No Sikat’ Kaduak”) ni Bannawag Editor Cles B. Rambaud a nairaman iti nasao nga antolohia iti panangkompaniar ti Manong Diego (buklen da M.C. Rasing, A.S. Tabag ken J. Maranion). Pakalaglagipan a ladawan (baba) iti UP Baguio Library, agpakanawan: J.L. Lazaga, R.V. Aragon, Louie Luczon a nangibagi ken ni Alberto Ugalino (maysa kadagiti autor), J. Maranion, A.S. Tabag, M.C. Rasing, D.M.F. Yabes, Mac Yadao a nangibagi ken ni Alex V. Yadao (maysa kadagiti autor), Avelina Fe Camacho, Efren A. Inocencio (maysa kadagiti autor), ken Jake F. Ilac (maysa kadagiti autor). Saan a nairaman iti ladawan dagiti mannurat nga Ilokano a dimmar-ay iti alnag a kas kada Estela B. Guerrero, Aileen Serrano, Pearl Dacuag ken dagiti estudiante ken mannurat iti Rehion ti Cordillera. Kaunaan a libro iti erotika dagiti Ilokano ken nakaurnongan dagiti daniw dagiti tallopulo ket tallo a mannaniw nga Ilokano, magatang ti kopia iti Mt. Cloud Bookshop iti Baguio City; Samtoy Books iti Laoag City; Bookay-Ukay iti UP Village, Quezon City; ken iti Saniata Publications (0918-682-6330), ken kadagiti mannaniw a nairaman iti antolohia. (Leilanie G. Adriano)
(Naipablaak iti Bannawag, Septiembre 10, 2012 a bilang.)
BANNAWAG -- Septiembre 10, 2012
SARITA
4 Ti Maudi a Bilin
Norberto D. Bumanglag, Jr.
NOBELA
28 Daga a Nakayanakan (21)
Juan Cabreros Laya
32 Operation Medalla Cartel (6)
Norberto D. Bumanglag, Jr.
DANIW
16 Ita a Rabii, Agpuyatak
Romel A. Pascua
30 Baliksek Laeng ti Naganmo
Elizabeth M. Raquel
48 Ngem Dita Nagkinnaawatan
Pearl Lovedyn A. Dacuag
SALAYSAY
8 Gapu Ta Daytoy ti Linteg (52)
Hues Joven F. Costales (Ret.)
12 Apay nga Ibagbagada a “Waterproof” Dagiti Filipino?
Neyo Mario
E. Valdez
40 Mabalin ti Agmula iti Bitsuelas iti Patad
Reynaldo E. Andres
KOMIKS
17 Tres Muchos (68)
20 Bannatiran (83)
22 Miks & Tiks
KOLUM
14 Dear Doc
27 Okeyka, Apong!
37 Kastoy, Kapid, Ditoy
Hawaii
38 Ading Kosinera
39 TIPS
42 Padasem Daytoy, Kailian
PAGLINGLINGAYAN
44 Showbiz
46 Rebond Speciality, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Kasano nga Ilikliktayo Dagiti Ubbing iti Krimen?
15 Tao, Lugar, Pasamak
24 Tarabay iti Ortograpia ti Pagsasao nga Ilokano (4)
26 Makatulong Kenka ti Internet, Nakkong!
29 Txtm8
31 Siled ti Kararag
34 Ania Koma ti Serbi ti Daniw Kadagiti Ubbing?
35 Ti Gasatmo Ita a Lawas
36 Ammuem Pay Dagitoy
August 29, 2012
Agannad kadagitoy a produkto a pagpapudaw
Sangapulo ket tallo nga “skin whitening products” a mailaklako iti Filipinas ti addaan iti nangato a ramen a mercury, kas impakaammo ti Food and Drug Administration (FDA).
Maibatay iti panagamiris ti FDA, natakuatan nga adda imet dagitoy a produkto a mercury agingga iti 63,516.41 parts per million (PPM), amang a nangatngato ngem iti maipalpalubos a 1 part per million.
Mainaig itoy, kinuna ni Nemia Getes, hepe ti FDA Regulation Division 1, maibalakad kadagiti umili a saanda koma nga agus-usar kadagitoy a pagpudaw iti kudil no dida kayat a madangran ti salun-atda.
Adtoy dagiti produkto nga addaan iti nangato a ramen ti mercury:
1. Feique Whitening Anti-Freckle Cream, 16,000 ppm of mercury;
2. Feique Golden Aloe Whitening Anti-Scar, Anti-Freckle Set, 25,000 ppm of mercury;
3. Feique Green Tea Vital Whitening Freckle-Removing Cream, 15,800 ppm of mercury;
4. Bai Li Tou Hong, 46,700 ppm of mercury;
5. Maidaifu Herbal Moisturizing and Whitening Cream, 60,800 ppm of mercury;
6. Green Cucumber and Ginseng 6 Days Specific Eliminating Freckle Whitening Set, 9,414 ppm of mercury;
7. Loreial Paris Anti-Freckle Cream Suit, 1,371 ppm of mercury;
8. Aichun Beauty Strongly Whitening Freckle Series (3 in one), 550 ppm of mercury;
9. Special Cream (double, label in Chinese), 1,565 ppm of mercury;
10. Special Cream (single, label in Chinese), 1,378 ppm of mercury;
11. Yudantang Ginseng and Ganoderma Lucidum 6 Days Specific Eliminating Freckle Whitening Sun Block Cream, 31,300 ppm of mercury;
12. Aichun Beauty Green Tea Whitening Speckle Removing Series (3 in one), 1,250 ppm of mercury;
13. Aichun Beauty Pawpaw Whitening and Freckle Remover Series (3 in one), 867 ppm of mercury.
(Naipablaak iti Bannawag, Septiembre 3, 2012 a bilang.)
Kalamansi
KALAMANSI. Agburburas iti bunga dagiti mulana a kalamansi ni Manang Zoraida Aguilan ti Barangay Sawat, Tagudin, Ilocos Sur tapno ipanna iti sentro ti ili a pakaiprosesuan dagitoy a kas ready-to-drink calamansi juice, calamansi concentrate, calamansi wine ken calamansi jam. Daytoy ti maitantandudo a kas One Town One Product ti ili a Tagudin babaen ti trademark nga ASAP Calamansi Products. (Ladawan: Dante Tacata/ Teksto: Mancielito S. Tacadena)
(Naipablaak iti Bannawag, Septiembre 3, 2012 a bilang.)
Board Miting ti GF, Set. 2
Agtataripnong dagiti opisial ti GUMIL Filipinas (GF) inton Setiembre 2, 2012 iti pagtaengan da agkaingungot a Prof. Honor Cabie ken GF Director Rose Cabie iti
, Brookside Hills Subdivision,
Cainta, Rizal. Mangrugi ti miting iti alas 1632 Burbank St. 10:00 iti bigat.
Daytoy ti maika-5 a regular a quarterly board meeting ti GF ita a tawen, kas kinuna ni retirado nga RTC Judge Vivencio S. Baclig, president ti GF.
Kangrunaan a pagsasaritaan iti miting ti resulta ti 2012 GF Komperensia Nasional a naangay idi kalgaw iti Don Mariano Marcos Memorial State University (DMMMSU) iti Bacnotan, La Union babaen ti tulong ti National Commission for Culture and the Arts (NCCA.) Matamingto met ti maipapan iti pakaangayan ti kombension nasional ti GF iti umay a tawen, ken dadduma pay, kas kinuna ni Pres. Baclig.
Manamnama ti yaatendar dagiti opisial ti GF, chapter presidents, committee chairpersons ken advisers ti GF Board itoy nasao a taripnong. (Djuna R. Alcantara)
(Naipablaak iti Bannawag, Septiembre 3, 2012 a bilang.)
Filipino a maospital iti ruar ti Filipinas, sakupenen ti Philhealth
Naimbag a damag kadagiti OFW a kameng iti Philhealth.
Marugian iti umay a tawen ti online reimbursement ti hospital claims para kadagiti mangmangged a Pinoy nga agtrabtrabaho iti ruar ti pagilian.
Maparaburan ditoy dagiti overseas Filipino workers (OFWs) a kameng iti Philippine Health Insurance Corp. (Philhealth).
Iti agdama, saan pay a masakupan iti nasao a programa dagiti hospital claims dagiti mangmangged a Filipino a naospital iti ballasiw-taaw.
Segun ken ni Philheath president ken chief executive officer Dr. Eduardo Banzon, kayatda a dagiti kameng iti Philhealth nga OFW, dagus a makaawatda iti tulong a pinansial no bilang man agsakitda ken agpaospitalda iti pagob-obraanda a pagilian.
(Naipablaak iti Bannawag, Septiembre 3, 2012 a bilang.)
Tulongandakami koma iti Greening Program, kuna ti DENR
Kiniddaw ti Department of Environment and Natural Resources (DENR) ti pannakiraman dagiti non-government organizations ken dadduma pay nga organisado a grupo iti National Greening Program.
Segun iti ahensia, mapattapatta a 1,000 nga ektaria a kabakiran kadagiti probinsia ti target a mamulaan kadagiti kayo kas iti mahogany, narra, mangga, santol, bayyabas, abokado, anangka ken rambutan. Maimula met dagiti bakawan kadagiti igid ti karayan.
(Naipablaak iti Bannawag, Septiembre 3, 2012 a bilang.)
Rekord dagiti titser iti GSIS, maurnos
Impakaammo ni Department of Education (DepEd) Secretary Armin Luistro a dandanin maurnos ti nagulo a rekord dagiti para publiko a titser iti Government Service Insurance System (GSIS).
Daytoy ti impatalged ti sekretario iti miting dagiti regional directors ti DepEd itay nabiit, ken inakona a nagbalin a problema ti departamento ti saan a pumada nga aktual a kontribusion dagiti miembro a titser iti listaan ti GSIS.
Dandanin makompleto ti Memorandum of Agreement ti GSIS ken DepEd tapno maikeddeng ti gatad ti benepisio dagiti para publiko a titser, kas kinuna ni Luistro.
(Naipablaak iti Bannawag, Septiembre 3, 2012 a bilang.)
August 28, 2012
BANNAWAG -- Septiembre 3, 2012
SARITA
4 Jimmy Boy
Errol L. Abrew
NOBELA
28 Daga a Nakayanakan (20)
Juan Cabreros Laya
32 Operation Medalla Cartel (5)
Norberto D. Bumanglag, Jr.
DANIW
30 Idi Simmarungkarak Idiay Baguio
Efren A. Inocencio
34 Saniata
Elmer L. Lopez
48 Panagsubli
Rolando A. Seguro, Jr.
SALAYSAY
8 Addanto Ngata Pay Kas Kenkuana?
Neyo Mario E. Valdez
12 Gapu Ta Daytoy ti Linteg (51)
Hues Joven F. Costales (Ret.)
40 Mapagpautmo ti Kinapresko ti Apit a Nateng
Reynaldo E. Andres
KOMIKS
17 Tres Muchos (67)
20 Bannatiran (82)
22 Miks & Tiks
KOLUM
14 Dear Judge
16 Dear Doc
27 Okeyka, Apong!
36 Ading Kosinera
37 TIPS
39 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
46 No Trispaseng, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Kasano a Tenglem ni Pungtot?
15 Tao, Lugar, Pasamak
24 Tarabay iti Ortograpia ti Pagsasao nga Ilokano (3)
26 No Kasta, Kayatmo Met ti Agbalin a Titser?
29 Txtm8
31 Siled ti Kararag
35 Ti Gasatmo Ita a Lawas
38 Ammuem Pay Dagitoy
August 21, 2012
Iti Ngalay ti Dalan
ITI NGALAY TI DALAN. Nupay kadawyan a maibabaet laeng iti tengnga ti rinibu a traysikel a maipaspasada iti Tuguegarao City, adda latta nga agud-udaud dagiti kalesa iti daytoy a narang-ay a siudad a sentro ti Region 02 (Tanap ti Cagayan) agingga nga adda naanus a kutsero ken matalek a kabalio nga aguray kadagiti naayat a pasahero nga aglugan iti kalesa a manglawlaw iti siudad a mangliklik iti no kua ket nabuntog a trapiko a parnuayen dagiti agdudupudop a traysikel. (Roy V. Aragon)
(Naipablaak iti Bannawag, Agosto 27, 2012 a bilang.)
Filipinas, kapigsaan ti idudur-asna iti Asia
Gapu iti eksport
Iti laksid ti kalamidad, adda met naimbag a damag.
Kuna ti maysa nga eksperto a ti Filipinas ita ti “strongest-performing economy” iti Asia, gapu daytoy iti dumadakkel ti gatad a mailaklakona iti sabsabali a pagilian idinto nga agparparikut met dagiti sabsabali a pagilian iti daytoy nga agpang.
Kuna ni Michael Spencer, chief economist iti Asia iti Deutsche Bank AG, iti maysa a interbiu iti Bloomberg itay nabiit, a nupay segun iti pakasaritaan, nakasanggir ti ekonomia ti Filipinas iti Estados Unidos ken iti Europa nga agpadpada ita a di masierto ti pagturongan ti ekonomiada, dimmur-as ti ekonomia ti Filipinas iti 6.4 porsiento iti umuna a kuarto, ket kuna dagiti ekonomista a pagilasinan daytoy ti ibabangon manipud iti nakapsut a 3.7 porsiento a panagdur-as itay 2011.
Ngarud, inlistana ti Filipinas a maikadua a fastest-growing Asian economy, sumegsegunda iti Tsina.
Segun ken ni Spencer, maigapu iti eksport daytoy nga ipipigsa ti ekonomia ti Filipinas.
Iparparang ti datos ti National Statistics Office (NSO) nga umabot ti total exports ti Filipinas iti $26.8-milion iti umuna a kagudua ti tawen, ngimmato iti 7.68 a porsiento manipud iti $24.8-milion iti isu met laeng a tiempo idi 2011.
Mamati ni Spencer a dakkel a banag ti outsourcing ti Japan iti Filipinas kalpasan ti ginggined iti nasao a pagilian. Wenno iti ababa a pannao, immadu ti eksport ti Filipinas iti Japan.
Ti ngarud Japan ti kangrunaan a paglaklakuan ti Filipinas itoy a tawen, ken uray itay 2011.
(Naipablaak iti Bannawag, Agosto 27, 2012 a bilang.)
13 LGUs, dinayaw ti DILG
Karaman ti La Union, Ilocos Norte, Laoag City, Vigan City, Ilagan (Isabela)
Dinayaw ti Department of Interior and Local Government (DILG) ti 13 a local government units (probinsia, siudad ken munisipio) iti pagilian gapu iti agtultuloy a panagbalinda a top-performers, segun iti local government state of performance report iti napalabas a tallo a tawen.
Adtoy LGUs a napadayawan: dagiti probinsia ti La Union, Cavite, Albay ken Ilocos Norte; dagiti siudad ti Valenzuela, Makati, Angeles, Taguig, Davao, Laoag, Vigan, ken Cabanatuan; ken ti munisipio ti Ilagan iti Isabela.
Kuna ni DILG Secretary Jesse M. Robredo a dayawenna dagitoy nga LGUs gapu iti kinapingetda a mangitag-ay ken mangmantenir iti nangato a kalidad ti panangipaay kadagiti serbisio kadagiti naagapad a lokalidad.
(Naipablaak iti Bannawag, Agosto 27, 2012 a bilang.)
Posted by AST at 7:58 PM No comments: Links to this post
Labels: Albay, Angeles City, Cabanatuan City, Cavite, Davao City, department of interior and local government, Ilagan Isabela, ilocos norte, la union, laoag city, Makati City, Taguig City, Valenzuela City, Vigan City
August 17, 2012
BANNAWAG -- Agosto 27, 2012
SARITA
4 Ariwanas
Guillermo I. Concepcion
NOBELA
28 Operation Medalla Cartel (4)
Norberto D. Bumanglag, Jr.
32 Daga a Nakayanakan (19)
Juan Cabreros Laya
DANIW
31 Iti Barangay San Isidro
Arnold C. Baxa
34 Iti Sirok ti Pisi a Bulan
Ronnie Es. Aguinaldo
48 Sika a Mensahero ti Lagip
Alegria T. Visaya
SALAYSAY
8 Gapu Ta Daytoy ti Linteg (50)
Hues Joven F. Costales (Ret.)
12 Kasano ti Agpili iti Chief Justice?
Neyo Mario E. Valdez
40 Kastoy ti Pamay-am Tapno Mapaksiat ti Sakit ti Saba
Reynaldo E. Andres
KOMIKS
17 Tres Muchos (66)
20 Bannatiran (81)
22 Miks & Tiks
KOLUM
14 Dear Judge
16 Dear Doc
27 Dear Apong
37 Kastoy, Kapid, Ditoy Hawaii
38 Ading Kosinera
39 TIPS
42 Padasem Daytoy, Kailian
PAGLINGLINGAYAN
44 Showbiz
46 Vulcatenizing Shop, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Iti Kad’ La Bantay, Aya, ti Mabalin a Pagmulaan iti Kayo?
15 Tao, Lugar, Pasamak
24 Tarabay iti Ortograpia ti Pagsasao nga Ilokano (1)
26 Pagturongam, Organisasion?
30 Siled ti Kararag
33 Txtm8
35 Ti Gasatmo Ita a Lawas
36 Ammuem Pay Dagitoy
August 15, 2012
Karayan?
KARAYAN? Napupok dagitoy a motorista ken pasahero iti North Luzon Expressway (NLEX) ta pinagbalin metten a kasla karayan ti di nagsarday a panagtudtudona iti Kamanilaan itay lawasna. Naala ti ladawan iti Malinta Exit iti Valenzuela City, Metro Manila idi Agosto 7, 2012. Adu a paset ti Kamanilaan ti nalayus kalpasan ti dandani nagdua a lawas a panagtudtudona a gapu ti nakaipaingan ken nakapupokan ti nasurok a 850,000 a tattao kadagiti nalayus a pagtaenganda. Iti laengen Manila, ti sentro ti pagilian ken pagnaedan ti 12-milion a tattao, mapan a 60 porsiento ti nalayus, kas kuna ti National Disaster Coordinating Agency. (REUTERS)
(Naipablaak iti Bannawag, Agosto 20, 2012 a bilang.)
7 a polis iti Tanap, naital-o iti takem gapu iti kinaturedda
Pito a polis iti Cagayan Valley ti inaprobaran ti National Police Commission (NAPOLCOM) ti pannakaital-oda iti takem gapu iti “naisangsangayan a kinatured ken kinamaingel nga impamatmatda iti laksid ti panangipustada iti biagda ken iti labes ti sinapataanda a pagrebbengan.”
Mismo a ni Dept. of Interior and Local Government (DILG) Secretary ken NAPOLCOM Chairman Jesse Robredo ti nangipakaammo iti nasao a pannakaital-o dagiti pito a polis a kameng ti 2nd Regional Public Safety Battalion and Regional Intelligence Division, Police Regional Office 2 iti Cagayan Valley.
Dagiti naital-o a polis: P/Insp. Rocky Balisi, SPO3 Marino Manuel, SPO1 Andres Yñigo, PO3 Bernardo Pescador, PO2 Domingo Callueng, PO2 Roy Ilano ken PO2 Charles Urmanita.
Kinuna ni NAPOLCOM Vice-Chairman ken Executive Officer Eduardo U. Escueta a ti nasao a grupo ti responsible iti pannakaraut ti grupo ni communist leader Jose Asko a nakapasamakan ti nadara a ranget idi Mayo 12, 2011 iti Brgy. Sto. Domingo, Piat, Cagayan a nangibunga iti pannakapatay ti lima, pannakasugat ti tallo ken pannakakemmeg ti awan sugatna a maysa a babai a kameng ti grupo ni Asko ken pannakasamsam dagiti nagduduma ti kalibrena a paltog, bala ken magasin, handheld radios, cellular phones, flash drives ken kuarta nga agdagup iti Php 98,940.25.
(Naipablaak iti Bannawag, Agosto 20, 2012 a bilang.)
NCCA, agawat iti Project Proposals agingga iti Agosto 30
Ipakaammo ti National Commission for Culture and the Arts (NCCA), ti kangrunaan nga ahensia ti gobierno a nakaikumitan ti pannakapadur-as ti arte ken kultura iti Filipinas, nga agawat, agingga iti Agosto 30, 2012, kadagiti project proposals manipud kadagiti cultural ken art groups, academic institutions, local arts organizations, non-government organizations a mangitantanduo iti kultura ken arte, kdp., para iti NCCA Grants Program para iti 2013.
Kuna ti NCCA a dagiti proyekto a tulonganna nga ipunduan, nasken nga itandudoda ti ar-arep-ep ti komunidad a mangitagtag-ay met iti arte ken kultura a kas ipeksa ti sirmata ti NCAA iti maika-21 a siglo a: “Ti kultura a Filipino a kas pagubbogan ti pagsayaatan ti sangapagilian ken sangalubongan.”
Malaksid iti daytoy, nasken nga itandudo dagiti proyekto ti kultura a kas pagsadagan ti panagrang-ay a di pakadangranan ti nakaparsuaan, itandudona pay ti kinamanagparnuay ken panagduduma dagiti wagas a panangipeksa iti kinamanagparnuay, ken ti panangibayogna iti panagkaykaysa ti sangapagilian ken ti panangipateg iti kina-Filipino babaen ti kultura ken arte.
Mabalin a maala ti pormulario ti project proposal iti Policy/Plan Formulation and Programming Division iti opisina ti NCCA office wenno mabalin a mai-download iti www.ncca.gov.ph (mapan iti “Grants Program”).
Para iti kompleto nga impormasion, tawagan ni Rene Sanchez Napeñas, pangulo ti NCCA Public Affairs and Information Office (PAIO) iti (632) 527-2192 wenno 0928-5081057; wenno ag-log on iti www.ncca.gov.ph wenno ag-e-mail iti ncca.paio@gmail.com.
(Naipablaak iti Bannawag, Agosto 20, 2012 a bilang.)
August 14, 2012
Ti Makunami -- Agosto 20, 2012
Ti K to 12 Basic Education Curriculum
Iti daytoy a panaglukat dagiti klase, nairugin ti pannakayimplementar ti K to 12 Basic Education Curriculum iti Umuna a Tukad a pakausaran iti nakayanakan a pagsasao iti panangisuro kadagiti ubbing a Grade One. Kadakami nga adda iti Departamento ti Edukasion, ita a mariknami unay ti kinapateg ti pagsasao iti bukod nga ili wenno probinsia. Kas koma iti Ilocos Norte, Ilokano ti pagsasaomi. Ngem iti laksid daytoy, adu pay laeng dagiti agtirtiritir ti dilana nga agsao iti Ilokano. Mabalin a ti gapuna, saanda nga us-usaren daytoy iti uneg ti pagtaenganda wenno awan ti mariknada a pateg ti nasao a pagsasao.
Iti sabali a bangir, kablaawanmi met dagiti mangisursuro a sisasagana a nangawat iti dakkel a karit ti baro a kurikulum. Iti uneg ti pagadalan, dagiti ramit wenno materiales nga us-usarenda iti Umuna a Tukad, Ilokano metten ti pannakaisuratda. No agipalawag ti maestra, pudno a maawatan dagiti ubbingna, ken maay-ayo met dagitoy nga agsungbat kadagiti saludsod ti maestrada.
Sapay koma ta dagiti nagannak ken amin a maseknan, in-inut a maawantada ti adu a tulong a maited ti K to 12 Basic Education Curriculum kadagiti ubbing nga agad-adal.
--Rosario R. Lamug
DepEd, Division of Ilocos Norte
* * *
National Greening Program
Mainaig daytoy iti sinurat ni Apo Ana Liza G. Sibbaluca maipanggep iti National Greening Program (“Maysa a Bilion a Kayo?”, Hulio 16, 2012.)
Ti saludsod: apay nga awan met ti adu unay a tumaud a kayo iti laksid ti kaadutayo nga agmulmula iti kayo?
Idi addakami iti elementaria idi katengngaan ti 70s, mapadasanmi ti nakipagmula iti kayo iti maysa a paset ti kabambantayan ti ilimi a Batac, Ilocos Norte. Naulit-ulit dayta agingga iti panagkolehiomi. Kumunolkunolkami idi iti kaadumi a mapan ag-reforestration. Mapampanunotmi ngarud nga awan koma itan ti lusotan a magna iti kaadu ti kayo.
Mangisursurokamin iti eskuela publika idi dakami met laeng ti nakasungbat iti dayta a saludsodmi. Pagmulmulaenmi met ngamin iti kayo dagiti pupils-mi. Nasayaat unay ti pannakataripato dagiti mulami a patubo ta bigat ken malem a pasibuganmi ida. Inaladanmi pay ida ken agusarkami pay iti abuno ken pestisidio. Ngem kaskasdi nga adda latta matay; adda latta natungil a dumakkel.
Maidasigmi ngarud dagiti pamulami iti eskuela kadagidi napanmi immulmula iti bantay a dimin maitudo no sadino. Nagbiagda ngata ket narigat pay nga agbiag dagitoy madungdungngo a mulami iti eskuela?
Adda met immulami a gmelina iti matapuakan ti danum no aglipias ti tangke ti eskuela no agpaulikami iti danum. Dakkelen a pinuon. Mapampanunotmi ngarud a no kasdiay koma ti pannakasibsibog dagidi mulami sadiay bantay, sigurado a naisubli koma itan dagidi nagpukaw a kabakiran.
Gumasut met ngatan ti napadakkelmi a kayo ditoy pangisursuruanmi a Quiling Elementary School. Ngem adda latta met mabual no kasta nga agbagyo. Kapilitan met latta nga adda mapukan no agkasapulan ti eskuela iti kayo.
Maigapu kadagitoy a padasmi, patienmi nga agballigi laeng ti National Greening Program no dagita a maysa a bilion a maimula a kayo ket mataripato, maited dagiti kasapulanda a kas mula, masalaknibanda kadagiti siba, saanda a mabagyo ken saanda a mauram. Kangrunaanna, no saanda a masigud a mapukan.
--EFREN A. INOCENCIO
Siudad ti Batac
Manipud iti Editor -- Agosto 20, 2012
Pakaidayawan ti Bannawag ti mangipablaak iti opisial nga Ortograpia Ilokana nga inaprobaran ti Komisyon sa Wikang Filipino (KWF), ti ahensia ti gobierno nga adda iti babaen ti Opisina ti Presidente, a nadutokan a mangsaluad, mangpatan-ay ken mangparang-ay iti lengguahe a Filipino babaen, malaksid pay dagiti sabsabali a wagas, ti pannakaparang-ay met dagiti rehional a lengguahe a pakairamanan ti Ilokano, tapno mapataud ti maysa a lengguahe a maawatan ti sangapagilian.
Dakkel ketdi ti naaramidan ti panangipatungpal ti Departamento ti Edukasion iti Mother Tongue-Based Multilingual Education (MTB-MLE), wenno pannakaaramat dagiti nakayanakan a pagsasao iti pannakaisuro dagiti agad-adal agingga iti Maikatlo a Tukad iti elementaria, a narugian itoy a tawen kadagiti agad-adal iti Umuna a Tukad, tapno agmata daytoy nabayagen a panggep ti KWF. Naamiris ngamin dagiti edukadortayo, a kas met iti pannakaamiris dagiti edukador kadagiti sabsabali a pagilian, ti kinapateg ti nakayanakan a lengguahe (mother language) a kas umuna a pagsusuan iti adal dagiti ubbing sakbay nga agsusoda iti adal babaen ti ania man a ganggannaet a lengguahe.
Ita, no kunatayo nga opisial ti maysa nga ortograpia, kayatna a sawen nga isu dayta ti bigbigen ti gobierno nga ispeling wenno pannakaisurat, agraman agraman pannakausar ken pannakaisao dagiti balikas ti maysa a lengguahe. Iti biang daytoy opisial nga Ortograpia Ilokana a rugian ti Bannawag nga ipablaak iti daytoy a lawas, adda kadatayo no surotentayo wenno saan. Nupay kasta, maibilin ketdi a daytoy ti masurot nga ortograpia dagiti libro wenno ania man a pagbasaan a pakaaramatan ti lengguahe nga Ilokano a mausar kadagiti pagadalan iti pagilian ken kadagiti amin a sinurat iti Ilokano a kasapulan ti gobierno.
Kadagiti agbasbasa iti Bannawag, madlawda la ketdi a saan a ganggannaet kadakuada daytoy nga opisial nga Ortograpia Ilokana ta naibatay, kangrunaanna, daytoy iti ortograpia nga ar-aramaten ti Bannawag. No apay a nausar ti ortograpia ti Bannawag a kas kangrunaan a nagibatayan, agsipud ta daytoy nga ortograpia ti inawaten, idi pay, dagiti mangad-adal iti lengguahe nga Ilokano a pakairamanan dagiti mannurat, edukador, agsuksukisok ken aminen nga adda pakainaiganna iti nasao a lengguahe. Nasken pay ngamin a maibatay, kangrunaanna, ti opisial nga ortograpia kadagiti naipablaaken a sinurat manipud kadagiti mabigbig a pagbasaan.
Patien ketdi ti KWF a mabalin nga adda pay laeng pagkamtudan daytoy nga ortograpia nangruna ket awan met ti maibaga nga ortograpia ti ania man a lengguahe a dinton aglasat pay iti panagbalbaliw nangruna kadagiti “sibibiag a lengguahe” a pakairamanan ti Ilokano. Nupay kasta, iti agdama, patien met ti ahensia a daytoy ti kasikenan nga ortograpia ti lengguahe nga Ilokano a mabalin nga idiayana iti sibubukel a puli ni Ilokano ken kadagiti amin nga adda pakaseknanna iti lengguahe nga Ilokano.
Dakamatenmi met ditoy a saan met ngata a dakes no makipagrambaktayo iti kaaddan ti opisial nga ortograpia ti lengguahe nga Ilokano, umuna a pannakapasamak daytoy iti pakasaritaan ti pulitayo nga Ilokano. Kadagupan ti nasurok a 170 a kabukbukodan a lengguahe (saan a dialekto) iti Filipinas, dua pay laeng ti addaan iti opisial nga ortograpia—umuna ti Filipino; maikadua ti Ilokano. Ania, iti panagkunayo, saan kadi a rumbeng a pakaragsakantayo dayta?
--CLES B. RAMBAUD
Posted by AST at 10:05 PM No comments: Links to this post
Labels: Cles B. Rambaud, Dionisio S. Bulong, Ilocano Ortography, juan s.p. hidalgo jr., Komisyon sa Wikang Filipino, Mother Tongue Based-Multilingual Education, Ortograpia Ilokana, Ortograpia ti Ilokano
August 13, 2012
Maika-2 a Pasalip ti ALVIYA iti Sarita
Ipakaammo ti Secretariat ti ALVIYA Literary Foundation nga agawaten kadagiti sarita para iti Maika-2 a Pasalip ALVIYA a naluktan bayat ti Nasional a Komperensia ti GUMIL Filipinas (Gunglo Dagiti Mannurat nga Ilokano iti Filipinas ken iti Ballasiw-Taaw) a naangay iti Bacnotan, La Union.
Dagiti pagannurotan:
1. Naluktan ti salip idi Abril 22, 2012 ket aggibus iti Enero 31, 2013.
2. Silulukat ti salip kadagiti amin a mannurat nga Ilokano ken uray pay kadagiti saan nga Ilokano ngem makasurat iti pagsasao nga Ilokano (Iluko wenno Iloko).
3. Agrikus ti pasalip iti tema ti “diaspora” wenno iti panagkalkallautang wenno pannakigasanggasat ni Ilokano iti sabali a lugar/pagilian.
4. Agatiddog ti pakisalip iti 15-25 a panid iti short bond paper, nai-computer (agusar iti Times New Roman, Font Size 12) iti doble espasio ken addaan iti maysa a pulgada a kalawa iti amin nga igid ti bond paper.
5. Maysa laeng a sarita ti mapalubosan nga isalip ti kada mannurat a makisalip.
6. Nasken a bukod a putar ti autor ti maisalip, saan pay a naipablaak iti ania man a magasin, saan pay a nangabak iti ania man a kita ti pasalip, ken saan a naipatarus manipud iti ania man a lengguahe.
7. Ti laeng parbo a nagan ti autor ti agparang iti manuskrito a maisalip. Pakuyogan ketdi ti entry iti narikpan a sobre a nakailanadan dagitoy: paulo ti sarita, parbo ken pudno a nagan, ababa a kabibiag ti autor, ken cell phone number. Saanen nga ipatulod iti e-mail ti impormasion a mainaig iti autor (ti linaon ti narikpan a sobre).
8. Nasken a maipatulod ti sarita iti dua a porma: a.) hard copy (printed copy) iti uppat a nalawag a kopia a maipatulod iti daytoy nga adres: PASALIP ALVIYA, c/o Freddie P. Masuli, Cagayan State University, Sanchez Mira, 3518 Cagayan; ken b.) soft copy a maipatulod babaen ti e-mail iti daytoy nga e-mail account: alviya.foundation@gmail.com.
9. Nasken a maawat ti Secretariat dagiti dua a porma ti pakisalip (hard copy ken soft copy) iti di naladladaw ngem alas 11:59 ti rabii ti Enero31, 2013 (oras iti Filipinas).
10. Agtalinaed ti ania man a pangngeddeng dagiti hurado ken maisubli ti gunggona ti mangabak no maduktalan kalpasanna a sinalungasingna ti Pagannurotan Bilang 6. Awanto metten ti karbengan ti autor a makisalip kadagiti sabsabali pay a pasalip ti ALVIYA.
11. Agbalin a makipagtagikua ti ALVIYA Foundation kadagiti mangabak a sarita. Ngarud, kas iti autor, maaddaan ti agpasalip iti karbengan a mangipablaak kadagitoy mangabak a sarita iti ania man a wagas a kayatna karamanen ti elektroniko ken tradisional a wagas ti panagipablaak. Dagiti gunggona : First Prize, P15,000.00; Second Prize, P10,000.00 ken Third Prize, P8,000.00 ken tallo a pangliwliwa a gunggona a sag-P2,000.00. Addanto met sertipiko dagiti amin a mangabak.
12. Maiwaragawag dagiti mangabak a sarita iti umuna a lawas ti Abril 2013 babaen ti Internet ken mayawat dagiti premio kadagiti autor bayat ti GUMIL Filipinas National Convention iti Kalgaw 2013.
Ni mannurat iti Bannawag Alex V. Yadao ti agpapaay a pangulo ti ALVIYA Foundation; ni met Freddie P. Masuli, mannurat met laeng iti Bannawag, ti Project Director ti Pasalip ALVIYA.
(Naipablaak iti Bannawag, Agosto 20, 2012 a bilang.)
August 10, 2012
Bannawag -- Agosto 20, 2012
SARITA
4 Telepono
Estela Bisquera-Guerrero
NOBELA
28 Operation Medalla Cartel (3)
Norberto D. Bumanglag, Jr.
32 Daga a Nakayanakan (18)
Juan Cabreros Laya
DANIW
34 Iliw
Jobert Ma. Pacnis
48 Bara ti Arbis
Reynaldo E. Andres
SALAYSAY
8 Gapu Ta Daytoy ti Linteg (49)
Hues Joven F. Costales (Ret.)
12 Maaddaantayto Met iti Balitok a Medalia!
Neyo Mario E. Valdez
40 Panguartaan Met ti Panagbin-i iti Tarong
Reynaldo E. Andres
KOMIKS
17 Tres Muchos (65)
20 Bannatiran (80)
22 Miks & Tiks
KOLUM
16 Dear Doc
27 Dear Apong
37 Kastoy, Kapid, Ditoy Hawaii
38 Ading Kosinera
39 TIPS
42 Padasem Daytoy, Kailian
PAGLINGLINGAYAN
44 Showbiz
46 Treasurer-Kubrador, Kdp.
47 Sinniriban
47 Sapukas
47 Sudoku
47 Aggarakgaktayo
DADDUMA PAY
2 Ti Makunami
10 Allukoyen Dagiti Ubbing nga Agsurat!
14 Ket Naimula ti “Kayo ti Tawid ni Ilokano” iti Capissayan
15 Tao, Lugar, Pasamak
24 Tarabay iti Ortograpia ti Pagsasao nga Ilokano (1)
26 Kayatmo a Dumakkel nga Ulbod ti Anakmo?
30 Siled ti Kararag
31 Dagiti Pagannurotan ti Maika-2 a Pasalip ALVIYA iti Sarita
33 Txtm8
35 Ti Gasatmo Ita a Lawas
36 Ammuem Pay Dagitoy
August 8, 2012
Sigarilio, maipangina, koma, kuna ti WHO
Nasken a maipangina koma dagiti mailaklako a sigarilio iti Filipinas tapno maawan ti ganas dagiti ubbing a gumatang iti sigarilio.
Kinuna ni Dr. Susan Mercado, lider dagiti mangilablaban iti pannakapukaw koman ti sigarilio iti Western Pacific Region, a ti Filipinas ti maikadua iti kalakaan iti lakona a sigarilio iti rehion.
Maibatay iti komputasion ti “average” a presio dagiti kalatakan a brands, magatang laeng ti sangapakete a sigarilio iti P17,” kinuna ni Mercado.
“Iti Filipinas, nalaklaka payen ti sigarilio ngem ti kendi. Masapul a panunotentayo met koma ti ibunga ti maysa nga stick a sigarilio iti salun-at. No seriosotayo maipanggep iti salun-at dagiti ubbing a Filipino, masapul nga ipanginatayo ti singarilio iti agpang nga agbalin daytoy a saan a gagangay a tagilako,” kinuna ni Mercado iti komperensia nga inangay ti WHO iti Manila itay lawasna.
Ipakita ti datos ti WHO a maysa iti tallo a Filipino a lallaki nga agtawen iti 13 agingga iti 15 ti agsigsigarilio. Kayat met a sawen daytoy a 28 a porsiento kadagiti kadagiti ubbing a lallaki ti agsigsigarilio.
Mainaig iti daytoy, kiniddaw ni Dr. Soe Nyunt-U, pannakabagi ti WHO iti Filipinas, kadagiti kongresista nga ipangatoda koma ti buis ti tabako para iti pagsayaatan dagiti ubbing a Filipino. Imballaag ni Soe nga ar-aramiden dagiti kompania ti tabako ti amin tapno mabaliwan ti “sin tax law” a maad-adal ita iti Kongreso tapno maikadakkel ti buis ti sigarilio ngem saan a maapektaran ti presio ti sigarilio.
(Naipablaak iti Bannawag, Agosto 13, 2012 a bilang.)
Subscribe to: Posts (Atom)

robotstxt: allowed

filter: keep


text:
Dagiti Saksi ni Jehova iti Hungary, Napadayawan iti Itutulongda a Manglapped iti Layus
Gapu iti nakapigpigsa a tudo, naglippias dagiti karayan a nanglayus iti Central Europe idi Hunio 2013. Ti dandani intero a Danube River iti Hungary ket dimmanon iti kangatuan pay laeng a rukod ti danumna.
Gapu iti dayta nga emerhensia, dinamag ti Hungarian Ministry of Human Resources iti sanga nga opisina dagiti Saksi ni Jehova idiay Hungary no mabalin a tulongan ida dagiti Saksi a manglapped iti layus. Gapuna, inawis ti sanga nga opisina dagiti kongregasion iti asideg ti Danube River tapno makiramanda iti trabaho a pananglapped iti layus nga inorganisar dagiti lokal nga autoridad.
Naisangsangayan ti panagtignay dagiti kongregasion. Kadagiti simmaganad nga aldaw, nasurok a 900 a Saksi manipud iti 72 a kongregasion ti nakiraman iti trabaho a panagikabil iti bangen iti igid ti karayan. Naibaga kadakuada nga agusarda iti badge card nga adda naisurat a “Saksi ni Jehova,” agraman ti naganda ken ti siudad a naggapuanda.
Maysa a pannakabagi ti Hungarian Red Cross iti maysa a siudad ti nangipatulod iti daytoy a mensahe iti maysa a kongregasion: “Maikarikayo iti panagyaman ken panagraem gapu ta manmanokami a makakita kadagiti tattao a mangipakpakita iti kasta a panagkaykaysa ken kinamasindadaan a tumulong. Ken nakaad-adayo pay ti naggapuanyo! Ipagpampannakkelko ti nagsayaat nga ulidanyo iti siudadtayo!”
Ti tserman ti maysa nga organisasion a tumultulong kadagiti nadidigra (disaster relief organization) ken miembro ti Hungarian Parliament ket nangipatulod iti surat iti sanga nga opisina. Agyamyaman kadagiti Saksi gapu iti nagdakkel a naitulongda.


text:
Alma
- 1
- 2
- 3
- 4
- 5
- 6
- 7
- 8
- 9
- 10
- 11
- 12
- 13
- 14
- 15
- 16
- 17
- 18
- 19
- 20
- 21
- 22
- 23
- 24
- 25
- 26
- 27
- 28
- 29
- 30
- 31
- 32
- 33
- 34
- 35
- 36
- 37
- 38
- 39
- 40
- 41
- 42
- 43
- 44
- 45
- 46
- 47
- 48
- 49
- 50
- 51
- 52
- 53
- 54
- 55
- 56
- 57
- 58
- 59
- 60
- 61
- 62
- 63
-
Ti pakaammo ni Alma, a lalaki nga anak ni Alma, ti umuna ken pangulo nga ukom dagiti tao ni Nephi, ken isu pay ti nangato a saserdote ti Simbaan. Ti pakaammuan iti panagturay dagiti ukom, ken dagiti gubat ken panagsusupanget dagiti tao. Kasta met a pakaammuan iti gubat iti nagbaetan dagiti Nephite ken dagiti Lamanite, babaen ti sinurat ni Alma, ti umuna ken pangulo nga ukom.
- Kapitulo 1
Isuro ni Nehor dagiti inuulbod a doktrina, mangbangon iti simbaan, yam-ammona ti panaginsasaserdote, ken patayenna ni Gideon—Mapapatay ni Nehor gapu kadagiti inaramidna a krimen—Agsaknap kadagiti tao ti panaginsasaserdote ken panagidadanes—Salakniban dagiti saserdote ti bagbagida, taripatuen dagiti tao dagiti marigrigat, ket rumang-ay ti Simbaan. Agarup 91–88 S.C.
- Kapitulo 2
1 Tarigagayan ni Amlici ti agbalin nga ari ket saan nga anamongan ti timek dagiti tao—Aramiden dagiti pasurotna nga ari—Mangparnuay dagiti Amlicite iti gubat kadagiti Nephite ket maabakda—Agkaykaysa ti pigsa dagiti Lamanite ken Amlicite ket maabakda—Patayen ni Alma ni Amlici. Agarup 87 S.C.
- Kapitulo 3
Minarkaan dagiti Amlicite ti bagbagida a maibatay iti naimpadtuan a balikas—Nailunod dagiti Lamanite gapu iti yaalsada—Intugtugot dagiti tao dagiti bukodda a lunod—Pinarmek dagiti Nephite ti sabali pay a buyot ti Lamanite. Agarup 87–86 S.C.
- Kapitulo 4
Rinibu ti mapasurot a buniagan ni Alma—Mastrek ti kinamanagbasol ti Simbaan, ket natubeng ti panagdur-as ti Simbaan—Matudingan ni Nephihah a pangulo nga ukom—Ni Alma, kas kangatuan a saserdote, ingaedna ti bagina iti panangasaba. Agarup 86–83 S.C.
-
Dagiti balikas nga indatag ni Alma, ti Nangato a Saserdote babaen ti nasantuan nga urnos ti Dios, kadagiti tao iti siudad ken purokda iti amin a daga.
Sakupenna ti kapitulo 5.
- Kapitulo 5
1 Tapno magun-odda ti pannakaisalakan, masapul nga agbabawi dagiti tao ken salimetmetanda dagiti bilin, maipasngay manen, dalusanda ti kawesda iti dara ni Cristo, agpakumbaba ket lipatenda ti kinapalangguad ken apal, ket agaramidda iti kinalinteg—Ayaban ti Naimbag a Pastor dagiti taona—Annak ti sairo dagiti agaramid iti dakes—Saksian ni Alma ti kinapudno ti doktrinana ket bilinenna dagiti tao nga agbabawi—Maisuratto iti libro ti biag ti nagan dagiti nalinteg. Agarup 83 S.C.
- Kapitulo 6
Madalusan ken maurnos ti Simbaan iti Zarahemla—Mapan ni Alma iti Gideon tapno mangasaba. Agarup 83 S.C.
-
Dagiti balikas ni Alma nga imburayna kadagiti tao iti Gideon, a maibatay iti bukodna a sinurat.
Sakupenna ti kapitulo 7.
- Kapitulo 7
Maipasngayto ni Cristo ken ni Maria—Warwarannanto ti panangadipen ni patay ken imetennanto dagiti basol dagiti taona—Dagiti agbabawi, mabuniaganda, ken mangtungpal kadagiti bilin maaddaanda iti agnanayon a biag—Saan a makatawid ti kinarugit iti pagarian ti Dios—Kinapakumbaba, pammati, namnama, ken kaasi ti kasapulan. Agarup 83 S.C.
- Kapitulo 8
Mangasaba ken mamuniag ni Alma iti Melek—Saan a maawat iti Ammonihah ket pumanaw—Bilinen ti anghel nga agsubli ket dawatenna ti panagbabawi dagiti tao—Awaten ni Amulek, ket mangasabada a dua iti Ammonihah. Agarup 82 S.C.
-
Dagiti balikas ni Alma, kasta met dagiti balikas ni Amulek, a nairakurak kadagiti tao nga adda iti daga ti Ammonihah. Kasta met a naibaludda, ken insalakan dagiti nakaskasdaaw a bileg ti Dios nga adda kadakuada, a maibatay iti sinurat ni Alma.
Sakupenna ti kapitulo 9 agingga iti 14.
- Kapitulo 9
Bilinen ni Alma dagiti tao ni Ammonihah nga agbabawi—Manangngaasi ti Apo kadagiti Lamanite kadagiti maudi nga aldaw—No paglikudan dagiti Nephite ti lawag, dadaelento ida dagiti Lamanite—Dumtengton iti mabiit ti Anak ti Dios—Subbotennanto dagiti agbabawi, mabuniagandanto, ken maaddaanda iti pammati iti naganna. Agarup 82 S.C.
- Kapitulo 10
Bimmaba ni Lehi manipud ken ni Manasses—Lagipen ni Amulek ti immanghel a bilin nga impaayna ken ni Alma—Dagiti kararag dagiti nalinteg ti nakaisalakan kadagiti tao—Ipasdek dagiti killo nga abogado ken ukom ti puon ti nakadadaelan dagiti tao. Agarup 82 S.C.
- Kapitulo 11
Naikeddeng ti wagas dagiti Nephite maipanggep iti kuarta—Sumuppiat ni Amulek ken ni Zeezrom—Saanto nga isalakan ni Cristo dagiti tao iti basbasolda—Dagiti laeng mangtawid iti pagarian ti Dios ti maisalakan—Bumangonto amin a tao iti kinaagnanayon—Awan ti patay kalpasan ti Panagungar. Agarup 82 S.C.
- Kapitulo 12
Sumuppiat ni Alma ken ni Zeezrom—Maited ti kinadatdatlag ti Dios kadagiti laeng napudno—Maukom ti tao babaen ti kapanunotan, pammati, balikas, ken aramidna—Agsagabanto dagiti nadangkes iti naespirituan nga ipapatay—Daytoy nainlasagan a panagbiag ti pakapadasan a kasasaad—Ipatungpal ti wagas ti pannakasubbot ti Panagungar ken, babaen ti pammati, ti pannakaugas ti basbasol—Karbengan ti nagbabawi a tuntonen ti kaasi ti Bugbugtong nga Anak. Agarup 82 S.C.
- Kapitulo 13
Maawagan dagiti lallaki a nangato a saserdote gapu iti aglaplapusanan a pammati ken nasayaat nga ar-aramid—Isuroda dagiti bilin—Babaen ti kinalinteg mapasanto ken makastrekda iti paginanaan ti Apo—Ni Melchizedek ti maysa kadagitoy—Irakrakurak dagiti anghel ti naimbag a damag iti amin a daga—Ibutaktakdanto ti pudno a yaay ni Cristo. Agarup 82 S.C.
- Kapitulo 14
Maibalud ken madangran da Alma ken Amulek—Mapuoran iti apuy dagiti manamati ken dagiti nasantuan a kasuratanda—Awaten ti Apo dagitoy a martir iti gloria—Agbirri ken marpuog dagiti pader ti pagbaludan—Maisalakan da Alma ken Amulek, ken mapapatay dagiti nangidadanes kadakuada. Agarup 82–81 S.C.
- Kapitulo 15
Mapan da Alma ken Amulek iti Sidom ket bangonenda ti simbaan—Agasan ni Alma ni Zeezrom, a nagkameng iti Simbaan—Adu ti mabuniagan, ket rumang-ay ti Simbaan—Mapan da Alma ken Amulek iti Zarahemla. Agarup 81 S.C.
- Kapitulo 16
1 Dadaelen dagiti Lamanite dagiti tao iti Ammonihah—Idauluan ni Zoram dagiti Nephite a mangabak kadagiti Lamanite—Ikasaba da Alma ken Amulek ken adu pay a sabsabali ti balikas—Isuroda nga agparangto ni Cristo kadagiti Nephite kalpasan ti panagungarna. Agarup 81–77 S.C.
-
Ti pakaammo dagiti annak ni Mosiah, a di nangawat kadagiti kalinteganda iti pagarian para iti balikas ti Dios, ket napanda iti daga ti Nephi a mangkasaba kadagiti Lamanite; ti panagitured ken pannakaisalakanda—maibatay iti sinurat ni Alma.
Sakupenna ti kapitulo 17 agingga iti 27.
- Kapitulo 17
Addaan iti espiritu ti pammadto ken paltiing dagiti annak ni Mosiah—Mapanda iti sumagmamano a turongda a mangipakdaar iti balikas kadagiti Lamanite—Mapan ni Ammon iti daga ti Ismael ket agbalin a katulongan ni Ari Lamoni—Isalakan ni Ammon dagiti arban ti ari ken patayenna dagiti kabusorna iti danum ti Sebus. Dagiti bersikulo 1–3, agarup 77 S.C.; bersikulo 4, agarup 91–77 S.C.; ken dagiti bersikulo 5–39, agarup 91 S.C.
- Kapitulo 18
Ipapan ni ari Lamoni a Naindaklan nga Espiritu ni Ammon—Isuro ni Ammon iti ari ti Pannakaparsua, ti pannakipulapol ti Dios kadagiti tao, ken ti pannakasubbot a dumteng babaen ni Cristo—Mamati ni Lamoni ket matuang iti daga a kasla natay. Agarup 90 S.C.
- Kapitulo 19
Awaten ni Lamoni ti lawag ti agnanayon a biag ken makitana ti Mannubbot—Matuang dagiti kabbalayna ket mapamulenglengda, ket adu ti makakita kadagiti anghel—Kasla milagro ti pannakataginayon ni Ammon—Adu ti buniaganna ken ibangonanna ida iti simbaan. Agarup 90 S.C.
- Kapitulo 20
Ibaon ti Apo ni Ammon iti Middoni a mangwayawaya kadagiti naibalud a kabsatna—Makita da Ammon ken Lamoni ti ama ni Lamoni, nga ari ti amin a daga—Piliten ni Ammon ti lakay nga ari nga anamonganna ti pannakawayawaya dagiti kabsatna. Agarup 90 S.C.
-
Ti pakaammuan iti panangasaba da Aaron, ken Muloki, ken dagiti kabsatda, kadagiti Lamanite.
Sakupenna ti kapitulo 21 agingga iti 26.
- Kapitulo 21
Isuro ni Aaron dagiti Amalekite ti maipanggep ken ni Cristo ken ti pannubbotna—Maibalud da Aaron ken dagiti kabsatna iti Middoni—Kalpasan ti pannakawayawayada mangisuroda kadagiti sinagoga ket adu ti mapasurotda—Ipalubos ni Lamoni ti nawaya a pammati kadagiti tao iti daga ti Ismael. Agarup 90–77 S.C.
- Kapitulo 22
Isuro ni Aaron ti ama ni Lamoni iti maipanggep iti Panagparsua, ti pannakatnag ni Adan, ken ti plano ti pannakasubbot babaen ni Cristo—Mapasurot ti ari ken amin a kameng ti kaamaanna—Nailawlawag no kasano ti pannakabingay ti daga a para kadagiti Nephite ken Lamanite. Agarup 90–77 S.C.
- Kapitulo 23
Maipakdaar ti nawaya a pammati—Mapasurot dagiti Lamanite iti pito a dagdaga ken siudad—Awaganda ti bagbagida iti Anti-Nephi-Lehi ket nawayada iti lunod—Sinupring dagiti Amalekite ken Amulonite ti kinapudno. Agarup 90–77 S.C.
- Kapitulo 24
Umay dagiti Lamanite a mangbusor kadagiti tao ti Dios—Agragsak dagiti Anti-Nephi-Lehi ken ni Cristo ket sarungkaran ida dagiti anghel—Pilienda ti agrigat iti patay ngem ti mangsalaknib iti bagbagida—Adu pay a Lamanite ti mapasurot. Agarup 90–77 S.C.
- Kapitulo 25
Agsaknap ti panagraut dagiti Lamanite—Mapukaw ti bukel dagiti saserdote ni Noe a kas impadto ni Abinadi—Adu a Lamanite ti mapasurot ken kumappon kadagiti tao nga Anti-Nephi-Lehi—Mamatida ken ni Cristo ket surotenda ti paglintegan ni Moises. Agarup 90–77 S.C.
- Kapitulo 26
Agdaydayaw ni Ammon iti Apo—Mapapigsa dagiti napudno babaen ti Apo ken maikkanda iti pannakaammo—Babaen ti pammati makaawis dagiti tao iti rinibribu a kararua nga agbabawi—Adda iti Dios ti amin a bileg ket matukodna amin a banag. Agarup 90–77 S.C.
- Kapitulo 27
Bilinen ti Apo ni Ammon a mangidaulo kadagiti tao nga Anti-Nephi-Lehi iti natalged—Iti panagsarakda ken Alma, inuyos ti rag-o ni Ammon ti pigsana—Ited kadakuada dagiti Nephite ti daga ti Jershon kadagiti Anti-Nephi-Lehi—Maawaganda iti tattao ni Ammon. Agarup 90–77 S.C.
- Kapitulo 28
Maparmek dagiti Lamanite iti nakaam-amak a dangadang—Pinullo a ribu ti mapapatay—Maigarangugong dagiti nadangkes iti awan inggana a kinaay-ay-ay; maragpat dagiti nalinteg ti dinto pulos agressat a ragsak. Agarup 77–76 S.C.
- Kapitulo 29
1 Tarigagayan ni Alma nga igunamgunam ti panagbabawi iti nain-anghelan a pammatalged—Ikkan ti Apo iti mannursuro ti amin a pagilian—Idaydayaw ni Alma ti aramid ti Apo ken ti balligi ni Ammon ken dagiti kabsatna. Agarup 76 S.C.
- Kapitulo 30
Uyawen ni Korihor, ti Anti-Cristo, ni Cristo, ti pannakasubbot, ken ti espiritu ti pammadto—Isurona nga awan ti Dios, nga awan ti pannakatnag ti tao, nga awan ti dusa iti basol, ken awan ti Cristo—Paneknekan ni Alma a dumtengto ni Cristo ken ipakita ti amin a banag nga adda Dios—Dawaten ni Korihor ti tanda ket agbalin nga umel—Nagparang ti sairo ken ni Korihor a kas anghel ket insurona kenkuana ti sawenna—Mailudekludek ni Korihor ket matay. Agarup 76–74 S.C.
- Kapitulo 31
Idauluan ni Alma ti mision a mamasubli kadagiti kimmayakay a Zoramite—Paglikudan dagiti Zoramite ni Cristo, mamatida iti sinsinan a kapanunotan ti panagpili, ken agdaydayawda iti napasempaset a kararag—Napno dagiti misionario iti Nasantuan nga Espiritu—Alimonen ti rag-oda ken ni Cristo ti rigrigatda. Agarup 74 S.C.
- Kapitulo 32
Isuro ni Alma dagiti napanglaw a pinagbalin a napakumbaba dagiti panagsagabada—Pammati ti namnama iti saan a makita ngem pudno—Paneknekan ni Alma a mangisuro dagiti anghel kadagiti lallaki, babbai ken ubbing—Yarig ni Alma ti sao iti bukel—Masapul a maimula ken maaywanan—Ket dumakkel a kayo a pakaburasan iti bunga ti agnanayon a biag. Agarup 74 S.C.
- Kapitulo 33
Insuro ni Zenos a nasken nga agkararag ken agdaydayaw dagiti tao iti amin a lugar ken maibabawi ti panangukom gapu iti Anak—Insuro ni Zenock a maisagut ti kaasi gapu iti Anak—Imibayog ni Moises iti langalang ti a pagilasinan iti Anak ti Dios. Agarup 74 S.C.
- Kapitulo 34
Paneknekan ni Amulek nga agturong ti balikas nga adda ken ni Cristo iti pannakaisalakan—Nasken a mapukaw amin a tao malaksid no maaramid ti pannubbot—Maiturong ti amin a linteg ni Moises iti pannakaparigat ti Anak ti Dios—Maisaad iti pammati ken panagbabawi ti agnanayon a panggep ti pannakasubbot—Agkararag para iti naindagaan ken naespirituan a pannakabendision—Daytoy a biag ti panawen ti tao nga agsagana a sumabat iti Dios—Ipamuspusanyo ti pannakaisalakanyo nga addaan amak ken alingget iti Dios. Agarup 74 S.C.
- Kapitulo 35
Dadaelen ti pannakaikasaba ti balikas ti sikap dagiti Zoramite—Ikkatenda dagiti simmurot, a nakitipon kalpasanna kadagiti tao ni Ammon iti Jershon—Agladingit ni Alma gapu iti kinadangkes dagiti tao. Agarup 74 S.C.
-
Dagiti bilin ni Alma iti anakna a lalaki a ni Helaman.
Sakupenna dagiti kapitulo 36 ken 37.
- Kapitulo 36
Paneknekan ni Alma ken ni Helaman ti pannakapasurotna kalpasan ti pannakakitana iti anghel—Inturedna ti saem ti nailunod a kararua; inawaganna ti nagan ni Jesus, ken nayanak iti Dios—Nasam-it a rag-o ti nangpunno iti kararuana—Nakitana ti rimmuong ti anghel nga agdaydayaw iti Dios—Adu kadagiti napasurot ti nakananam ken nakakita ti kas iti nananam ken nakitana. Agarup 74 S.C.
- Kapitulo 37
Mataginayon dagiti pinanid a gambang ken dadduma pay a nasantuan a kasuratan tapno maisalakan dagiti kararua—Nadadael dagiti Jaredite gapu iti kinadangkesda—Nasken a mailimed dagiti nalimed a sapata ken katulaganda kadagiti tao—Pabagbagaanka iti Apo iti amin nga aramidmo—Idinto nga iturong ti Liahona dagiti Nephite, kasta met ti panangiturong ni Cristo kadagiti tao iti agnanayon a biag. Agarup 74 S.C.
-
Dagiti bilin ni Alma iti lalaki nga anakna a ni Shiblon.
Sakupenna ti kapitulo 38.
- Kapitulo 38
Naidadanes ni Shiblon gapu iti kinalinteg—Adda ti pannakaisalakan ken ni Cristo, nga isu ti biag ken silaw ti lubong—Pengdam amin a riknam. Agarup 74 S.C.
-
Dagiti bilin ni Alma ken ni Corianton nga anakna.
Sakupenna ti kapitulo 39 agingga iti 42.
- Kapitulo 39
Nakarimon ti basol a mainaig iti seks a panagbasol—Linapdan dagiti nagbasolan ni Corianton dagiti Zoramite nga umawat iti balikas—Iraman ti panangsubbot ni Cristo dagiti napalabas nga aramid tapno maisalakan dagiti napudno nga immun-una. Agarup 74 S.C.
- Kapitulo 40
Yeg ni Cristo ti pannakatungpal ti panagungar ti amin a tao—Mapan iti paraiso ti nalinteg a matay ket mapan iti ruar a nasipnget ti nadangkes a manguray iti aldaw ti panagungarda—Maisublinto ti amin a banag iti sigud ken naan-anay a bagida inton Panagungar. Agarup 74 S.C.
- Kapitulo 41
1 Iti Panagungar magun-odto ti tao ti kasasaad nga awan patinggana a ragsak wenno awan patinggana a ladingit—Dinto pulos nga agbalin a ragsak ti kinadangkes—Awan ti Dios dagiti nailubongan a tao iti lubong—Awaten manen ti tunggal tao ti pannakaisubli iti kasisigud ti ugali ken kababalin a nagun-odna iti nainlasagan a biag. Agarup 74 S.C.
- Kapitulo 42
Panawen a pakatingitingan ti panagbiag a nainlasagan a mangted iti tao iti gundaway nga agbabawi ken agserbi iti Dios—Inyeg ti Pannakatnag ti naindagaan ken naespirituan nga ipapatay iti amin a tao—Mapasamak ti pannubbot babaen ti panagbabawi—Ti Dios ti nangsubbot kadagiti basol ti lubong—Agpaay ti kaasi kadagiti agbabawi—Adda ti amin iti babaen ti paglintegan ti Dios—Dumteng ti panangngaasi gapu iti Pannubbot—Dagiti laeng pudno a nagbabawi ti maisalakan. Agarup 74 S.C.
- Kapitulo 43
Ikasaba ni Alma ken dagiti annakna a lallaki ti balikas—Agbalin a Lamanite dagiti sumupsuppiat a Zoramite ken dadduma a Nephite—Mapan dagiti Lamanite makigubat kadagiti Nephite—Armasan ni Moroni dagiti Nephite iti pangsalaknib a kalasag—Ilatak ti Apo ken ni Alma ti pamuspusan dagiti Lamanite—Salakniban dagiti Nephite ti balbalayda, wayawaya, kaamaan, ken pammatida—Alikubkoben dagiti buyot da Moroni ken Lehi dagiti Lamanite. Agarup 74 S.C.
- Kapitulo 44
Bilinen ni Moroni dagiti Lamanite a mangaramid iti katulagan iti kappia wenno madadaelda—Supringen ni Zerahemnah ti diaya, ket agtuloy ti ranget—Abaken dagiti buyot ni Moroni dagiti Lamanite. Agarup 74–73 S.C.
-
Ti pakaammo dagiti tao ni Nephi, ken ti gubgubat ken isusuppiatda, kadagidi aldaw ni Helaman, a maibatay iti sinurat ni Helaman, nga indulinna kadagidi aldawna.
Sakupenna ti kapitulo 45 agingga iti 62.
- Kapitulo 45
Patien ni Helaman dagiti balikas ni Alma—Ipadto ni Alma ti pannakadadael dagiti Nephite—Bendisionan ken ilunodna ti daga—Mabalin nga innala ti espiritu ni Alma, a kas ken ni Moises—Kumaro ti panagsisinnuppiat iti Simbaan. Agarup 73 S.C.
- Kapitulo 46
Makikinnunsabo ni Amalickiah nga agbalin nga ari—Ibayog ni Moroni ti wagayway ti wayawaya—Pagkaykaysaenna dagiti tao a mangsalaknib iti pammatida—Maawagan dagiti napudno a mamati iti Kristiano—Mataginayon ti nabati ni Jose—Aglibas ni Amalickiah ken dagiti sumupsuppiat nga agturong iti daga a Nephi—Mapapatay dagiti saan a tumulong iti panggep ti wayawaya. Agarup 73–72 S.C.
- Kapitulo 47
Aramaten ni Amalickiah ti panangliput, pammapatay, ken panagsikap iti panagbalinna nga ari dagiti Lamanite—Nadangdangkes ken narungrungsot dagiti sumupsuppiat a Nephite ngem dagiti Lamanite. Agarup 72 S.C.
- Kapitulo 48
Arunan ni Amalickiah dagiti Lamanite a gumura kadagiti Nephite—Isagana ni Moroni dagiti taona a mangsalaknib iti pagimbagan dagiti Kristiano—Naragsakan a nawaya ken siwawayawaya ken maingel a tao ti Dios. Agarup 72 S.C.
- Kapitulo 49
Saan a kabaelan dagiti rumaraut a Lamanite nga alaen dagiti natrinseraan a siudad ti Ammonihah ken Noe—Ilunod ni Amalickiah ti Dios ket isapatana nga inumenna ti dara ni Moroni—Ituloy da Helaman ken dagiti kabsatna a papigsaen ti Simbaan. Agarup 72 S.C.
- Kapitulo 50
Trinseraan ni Moroni dagiti daga dagiti Nephite—Agbangonda iti adu a siudad—Pasamaken dagiti Nephite dagiti gubat ken pannakadadael kadagiti aldaw ti kinadangkes ken makarimon nga aramidda—Abaken ni Teancum ni Morianton ken dagiti kaduana a sumupsuppiat—Matay ni Nephihah, ket supusopan ti lalaki nga anakna a ni Pahoran ti pangukoman. Agarup 72–67 S.C.
- Kapitulo 51
Kayat dagiti lallaki-ti-ari a sukatan ti paglintegan ket mangipatugawda iti ari—Tulongan ti timek dagiti tao da Pahoran ken dagiti nawaya a tao—Piliten ni Moroni dagiti lallaki-ti-ari a mangsalaknib iti pagarianda wenno mapapatayda—Agawen ni Amalickiah ken dagiti Lamanite ti adu a siudad—Lapdan ni Teancum ti iraraut dagiti Lamanite ken papatayenna ni Amalickiah iti toldana. Agarup 67–66 S.C.
- Kapitulo 52
Sukatan ni Ammoron ni Amalickiah nga ari dagiti Lamanite—Idauluan da Moroni, Teancum, ken Lehi dagiti Nephite iti naballigian a pananggubatda kadagiti Lamanite—Mapasubli ti siudad ti Mulek, ken mapapatay ni Jacob a Zoramite. Agarup 66–64 S.C.
- Kapitulo 53
Maaramat dagiti balud a Lamanite a trinsera ti siudad ti Bountiful—Ti panagsisinnuppiat dagiti Nephite ti ad-adda a pagballigian dagiti Lamanite—Ipanguluan ni Helaman ti dua ribu nga agtutubo a lallaki nga annak dagiti tao ni Ammon. Agarup 64–63 S.C.
- Kapitulo 54
Pagpatangan da Ammoron ken Moroni ti panagsinnukatda kadagiti balud—Dawaten ni Moroni nga agsanud dagiti Lamanite ken isardengda ti naranggas nga idadarupda—Dawaten ni Ammoron nga idisso dagiti Nephite dagiti igamda ken paiturayanda kadagiti Lamanite. Agarup 63 S.C.
- Kapitulo 55
Agkedked ni Moroni a makisinnukat iti balud—Magargari dagiti Lamanite a salaknib nga agbartek, ket mawayawayaan dagiti balud a Nephite—Maala ti siudad ti Gid nga awan ti agayus a dara. Agarup 63–62 S.C.
- Kapitulo 56
Mangipatulod ni Helaman iti surat ken ni Moroni, a nangisaritaanna iti kasasaad ti gubat kadagiti Lamanite—Dakkel a balligi ti nagun-od da Antipus ken Helaman kadagiti Lamanite—Makiranget dagiti dua ribu nga agtutubo a lallaki ni Helaman iti nakaskasdaaw a bileg, ket awan kadakuada ti napapatay. Bersikulo 1, agarup 62 S.C.; dagiti bersikulo 2–19, agarup 66 S.C.; ken dagiti bersikulo 20–57, agarup 65–64 S.C.
- Kapitulo 57
Salaysayen ni Helaman ti pannakaala ti Antiparah ken ti isusuko ken kalpasanna ti salaknib ti Cumeni—Simamaingel a makiranget dagiti agtutubona nga Ammonite ket masugatanda amin; ngem awan ti mapapatay—Ipakaammo ni Gid ti pammapatay ken ti panaglibas dagiti balud a Lamanite. Agarup 63 S.C.
- Kapitulo 58
Alaen da Helaman, Gid, ken Teomner ti siudad ti Manti babaen ti nainsiraban nga aramid—Agsanud dagiti Lamanite—Mataginayon dagiti lallaki nga annak dagiti tao ni Ammon iti panangipingetda a mangsalaknib iti wayawaya ken pammatida. Agarup 63–62 S.C.
- Kapitulo 59
Dawaten ni Moroni a papigsaen ni Pahoran ti buyot ni Helaman—Alaen dagiti Lamanite ti siudad ti Nephihah—Kapungtot ni Moroni ti gobierno. Agarup 62 S.C.
- Kapitulo 60
Ireklamo ni Moroni ken ni Pahoran ti panangbaybay-a ti gobierno kadagiti buyot—Ipalubos ti Apo a mapapatay dagiti nalinteg—Aramaten dagiti Nephite ti amin a bileg ken pamuspusanda a mangisalakan iti bagbagida kadagiti kabusorda—Ipangta ni Moroni a makiranget iti gobierno malaksid no maited kadagiti buyotna ti kasapulanda a tulong. Agarup 62 S.C.
- Kapitulo 61
Ibaga ni Pahoran ken ni Moroni ti ibubusor ken yaalsa iti gobierno—Alaen dagiti lallaki-ti-ari ti Zarahemla ket maitipon kadagiti Lamanite—Dumawat ni Pahoran iti tulong ti soldado a panggubat kadagiti immalsa. Agarup 62 S.C.
- Kapitulo 62
Magna ni Moroni a mapan tumulong ken ni Pahoran iti daga a Gideon—Mapapatay dagiti lallaki-ti-ari nga agkedked a mangsalaknib iti pagilianda—Mapasubli da Pahoran ken Moroni ti Nephihah—Adu a Lamanite ti makitipon kadagiti tao ni Ammon—Papatayen ni Teancum ni Ammoron sa met mapapatay—Mapapanaw dagiti Lamanite iti daga, ket mapatibker ti kappia—Agsubli ni Helaman iti naespirituan a panagserbi ket bangonenna ti Simbaan. Agarup 62–57 S.C.
- Kapitulo 63
Alaen ni Shiblon sa kalpasanna ni Helaman iti ikutda ti sagrado a kasuratan—Adu a Nephite ti agbiahe iti daga nga agpaamianan—Agaramid ni Hagoth iti bapor, nga agdaliasat iti laud a baybay—Abaken da Moronihah dagiti Lamanite iti dangadang. Agarup 56–52 S.C.


text:
Tuesday, July 12, 2016
SKILLS TRAINING ON CARPENTRY, MAARAMID DITOY CABUGAO
Cabugao, Ilocos Sur – Mairugi ti 15 nga aldaw a panagsanay dagiti 4Ps Beneficiaries manipud kadagiti barangay ti ili a Cabugao, Ilocos Sur mangrugi iti Hulio 12, 2016 ken agpatingga inton Agosto 1, 2016 ket naangay ti umuna nga aldaw ti panagsanayda iti Municipal Hall, Cabugao, Ilocos Sur.
Umabot ti 47 a 4 Ps Trainees ti naiprograma nga agpartisipar kadaytoy a kurso nga igannuat ti Sustainable Livelihood Program (SLP) ti DSWD ken nakikammayetan ti LGU-Cabugao nga idauluan ni Mayor Josh Edward S. Cobangbang para kadagiti makasapul iti panggedanda a marigrigat nga umili kadagiti Barangay ti ili.
Iti nasao a panagrugi ti panagsanay, nagatendar da Mrs. Wilma S. Cruz, Focal Person ti SLP Cabugao; Miss Aida S. Cueto ken ni Mr. Dennis P. Aguimbag, SLP-PDO ti SLP-DSWD kasta metten dagiti Staff ti 4 Ps Municipal Operations Office (MOO)-Cabugao.
Nagatendar ni Mayor Josh Edward S. Cobangbang ket nangited ti mensahena para kadagiti agsanay. Kimmablaaw ken nagyaman ta maitultuloy dagitoy a programa ti DSWD ditoy Cabugao ta adu ti matulonganna nga agkasapulan ti pamataudan ti nayon ti pagbiaganda. Pinagyamananna dagiti Opisiales ti DSWD ken dagiti mangipatungpal iti LGU ket komplementaran met ti Munisipio dagiti dadduma pay a kasapulan iti panag-training dagiti partisipantes. Innayon pay ni Mayor Josh a matulonganda pay a mangisapul ti magun-odda a kabaelan tapno naan-anay iti pannakaited ti tarabay ken tulong kadakuada nga agsanay.
Iti umuna nga aldaw ti panagsanay, nangited ti Briefing ni Mr. Aguimbag maipapan iti pakabuklan ti programa ti SLP iti DSWD ken nailawlawag met ti pagrebbengan nga aramiden dagiti agsanay kabayatan iti training period. # (Web In-Action)
Umabot ti 47 a 4 Ps Trainees ti naiprograma nga agpartisipar kadaytoy a kurso nga igannuat ti Sustainable Livelihood Program (SLP) ti DSWD ken nakikammayetan ti LGU-Cabugao nga idauluan ni Mayor Josh Edward S. Cobangbang para kadagiti makasapul iti panggedanda a marigrigat nga umili kadagiti Barangay ti ili.
Iti nasao a panagrugi ti panagsanay, nagatendar da Mrs. Wilma S. Cruz, Focal Person ti SLP Cabugao; Miss Aida S. Cueto ken ni Mr. Dennis P. Aguimbag, SLP-PDO ti SLP-DSWD kasta metten dagiti Staff ti 4 Ps Municipal Operations Office (MOO)-Cabugao.
Nagatendar ni Mayor Josh Edward S. Cobangbang ket nangited ti mensahena para kadagiti agsanay. Kimmablaaw ken nagyaman ta maitultuloy dagitoy a programa ti DSWD ditoy Cabugao ta adu ti matulonganna nga agkasapulan ti pamataudan ti nayon ti pagbiaganda. Pinagyamananna dagiti Opisiales ti DSWD ken dagiti mangipatungpal iti LGU ket komplementaran met ti Munisipio dagiti dadduma pay a kasapulan iti panag-training dagiti partisipantes. Innayon pay ni Mayor Josh a matulonganda pay a mangisapul ti magun-odda a kabaelan tapno naan-anay iti pannakaited ti tarabay ken tulong kadakuada nga agsanay.
Iti umuna nga aldaw ti panagsanay, nangited ti Briefing ni Mr. Aguimbag maipapan iti pakabuklan ti programa ti SLP iti DSWD ken nailawlawag met ti pagrebbengan nga aramiden dagiti agsanay kabayatan iti training period. # (Web In-Action)
Posted by Bayan ng Cabugao, Ilocos Sur at 3:09 PM
Subscribe to: Post Comments (Atom)


text:
Buklen dagiti nag-mision da Dr. Maribel G. Roque, DMD, Dr. Lynn P. Bueno, M.D. ken Ms. Medy P. Bueno iti Rotary Club International-Magsingal Chapter.
Binayabay ida dagiti SPED Teacher ken STAC-Cabugao Staff agraman da District Supervisor Helen V. Siruno, OIC Principal Carlito Anor ti South Central School, Incoming Principal Melvi S. Sajonia iti South Central School ken mangisursuro iti nasao a pagadalan.
Daytoy a panagtulong ket pangselebrar ti 34th National Disability Prevention and Rehabilitation Week. Umabot ti 32 nga ubbing ti immuna a nagsangpet a naasikaso a binayabay dagiti nagannak kadakuada.
“Kayatmi met a dakamaten iti selebrasion ti dakkel a maitultulong ti LGU nga idauluan ni Mayor Ediboy Cobangbang, Jr.” imbatad ni SPED Teacher Mrs. Jonel S. Rabara ti Daclapan Elementary School. “Aksyon agad no agkalikagumkami iti pagsayaatan ti SPED. Mamatikami a very supportive ti LGU uray dikami pay sinunotan ti agkiddaw”.
Panagyamanda iti LGU ken DepEd ti kaipapanan ti pannakiuman ti Web In-Action kadagiti nagannak.
“Agtultuloy koma daytoy a tulong ken sapay ta manaynayonan,” kinuna ni Mrs. Fely Garcia ti Brgy. Turod.
“Dakkel ti pagnaan ti pannakaisuro, pannakaagasda ket uray kastoyda agyamankami ta naynayonan ti Gobierno ti ayat a maited kadagitoy nga annakmi,” insupusop met ni Ms. Aileen Aganad ti Brgy. Daclapan.
“Umel ti anakko ngem umayko latta ipakita ken anusak nga aywanan ti panagadalna. Nalaing la ket nga agsurat, aglasin, dakkel metten a pagsadaganna,” innayon met ni Mrs. Mercy Cabasug ti Brgy. Daclapan.
Imbatad ni District Supervisor Helen V. Siruno a planoda a maipan ti SPED School iti compound ti eskuela kas iti STAC tapno nadardaras a makikaysa no adda dagiti aktibidades a maipatungpal a kas itoy.
Napasingkedan a babaen kadagitoy dua nga institusion a mangas-asikaso iti edukasion dagiti adda rikriknaenna nga ubbing ket dakkel ti maitulongna iti biag dagiti maseknan.
Ti STAC-Cabugao ket adda iti babaen ti LGU-Cabugao nga imatonan ti MSWDO ken ti SPED ket programa met ti DepEd. Nupay kasta, agpadpada dagitoy a matulongan ti Gobierno Munisipal ti Cabugao babaen ti programa para iti pannakataming ti pakaseknan dagiti ubbing nga adda an-annayenna. # (Web In-Action)


text:
Estoria 54: Ti Kapipigsaan a Lalaki
AMMOM kadi ti nagan ti kapipigsaan a lalaki a nagbiagen? Isu ti ukom nga agnagan Samson. Ni Jehova ti nangted ti pigsa ni Samson. Sakbay a naiyanak ni Samson, imbaga ni Jehova iti inana: ‘Ti anakmo idaulonanto ti panangisalakan iti Israel kadagiti Filisteo.’
Dagiti Filisteo ket dakesda a tattao nga aggigian idiay Canaan. Talaga a nauyongda kadagiti Israelitas. Naminsan, idi agturturong ni Samson kadagiti Filisteo, nakapatay ti dakkel a leon babaen kadagiti imana laeng. Isu met ti nakapapatay ti ginasgasut kadagiti dakes a Filisteo.
Idi agangay nagayat ni Samson iti maysa a babai nga agnagan Dalila. Inkari dagiti Filisteo nga ikkanda ni Dalila ti 1,100 a kapisi ti pirak no ibagana kadakuada no apay nagpigsa ni Samson. Gapuna kanayon a salsaludsoden ni Dalila ken Samson no apay isut’ nakapigpigsa.
Iti kamaudiananna, imbaga ni Samson ken Dalila: ‘Ti buokko saan pay a naputputdan. Manipud maipasngayak, siak ti pinili ti Dios nga agbalin a naisangsangayan nga adipenna a maaw-awagan Nazareo. No maputdan ti buokko, mapukawko ti pigsak.’
Ket, ni Dalila pinaturogna ni Samson iti saklotna. Kalpasanna immawag ti lalaki a sumrek ket pinutdanna ti buokna. Idi makariingen ni Samson, napukawnan ti pigsana. Isut’ tiniliw dagiti Filisteo ket pinagbalinda nga adipenda. Binulsekda ti dua a matana.
Maysa nga aldaw, nagaramid dagiti Filisteo ti dakkel a rambak a pangdaydayaw ti Diosda a ni Dagon, ket inruarda ni Samson manipud pagbaludan tapno pagkatkatawaan. Ngem timmubo manen ti buok ni Samson. Indawatna nga isut’ maiturong idiay dua nga adigi a mangtengtengngel ti balay. Ket nagkararag ken Jehova a maipaay iti pigsa ket sana impukkaw: ‘Bay-annak a matay agraman dagiti Filisteo.’ Induron ni Samson dagiti adigi, ket narba ti balay kadagiti isuamin a 3,000 a Filisteo nga adda iti rambak, a nangpapatay amin kadagiti dakes a tao.
Oc-ocom kapitulo 13 ingganat’ 16.
Dagiti Saludsod
- Ania ti nagan ti kapipigsaan a lalaki a nagbiag ditoy daga, ket siasino ti nangted iti pigsana?
- Iti naminsan, ania ti inaramid ni Samson iti dakkel a leon, kas makitam iti ladawan?
- Iti ladawan, ania a sekreto ti ibagbaga ni Samson ken ni Dalila, ket kasano a nagtungpal daytoy iti panangtiliw kenkuana dagiti Filisteo?
- Kasano a pinapatay ni Samson ti 3,000 a kabusor a Filisteo iti aldaw nga ipapatayna?
Kanayonan a salsaludsod
- Basaenyo ti Uk-ukom 13:1-14.
Kasano a nangipaay ni Manoa ken ti asawana iti nagsayaat nga ulidan para kadagiti nagannak iti panangpadakkelda kadagiti annakda? (Uk. 13:8; Sal. 127:3; Efe. 6:4)
- Basaenyo ti Uk-ukom 14:5-9 ken 15:9-16.
Kasano a ti salaysay maipapan iti panangpapatay ni Samson iti leon, panangpugsatna kadagiti baro a tali a naigalut kenkuana, ken ti panangusarna iti panga ti maysa a kalakian nga asno a mangpapatay iti 1,000 a lallaki ipakitana ti panagtignay ti nasantuan nga espiritu ni Jehova?
Kasanonatayo a tulongan ita ti nasantuan nga espiritu? (Uk. 14:6; 15:14; Zac. 4:6; Ara. 4:31)
- Basaenyo ti Uk-ukom 16:18-31.
Kasano a naapektaran ni Samson iti dakes a pannakitimpuyog, ket ania ti masursurotayo iti daytoy? (Uk. 16:18, 19; 1 Cor. 15:33)


text:
Addaanka Kadi iti “Padaya a Patinayon”?
“Amin dagiti aldaw daydiay naparigatan dakesda; ngem daydiay maay-ayatan ti pusona addaan padaya a patinayon.”—Proverbio 15:15.
ANIA ti kaipapanan dagita a sasao? Tukoyenda ti kasasaad ti isip ken puso ti maysa. “Daydiay naparigatan” sangkapanunotna ti negatibo—maysa a panangmatmat a mamagbalin a ‘dakes,’ wenno miserable ti aldawna. Ngem daydiay “maay-ayatan ti pusona” ikagkagumaanna ti agbalin a positibo—maysa a kababalin a mangparparagsak kenkuana isu nga addaan iti “padaya a patinayon.”
Addaantay amin iti problema a mangpaliday kadatayo. Ngem adda dagiti maaramidantayo tapno agtalinaedtayo a naragsak iti laksid dagiti narigat a kasasaad. Kitaentayo ti kuna ti Biblia.
Dimo ipalubos nga agproblemaka ita kadagiti pakaringgoran inton bigat. Kinuna ni Jesu-Kristo: “Diyo pakasikoran ti agpaay kadakayo inton bigat; ta ti sumaganad nga aldaw adda bukodna a parikut. Umdasen ti parikut ti maysa nga aldaw iti dayta nga aldaw.”—Mateo 6:34, Ti Baro a Naimbag a Damag Biblia.
Kanayon a panunotem dagiti nasayaat a mapaspasamak kenka. Kinapudnona, no malmaldayka, mabalinmo nga isurat ken masansan a panunoten dagita. Dimo met sangkapanunot dagiti napalabas a nagkamaliam wenno dakes a naaramidam. Kalpasan a makasursuroka kadagita, mangabaruanankan. Tuladem ti maysa a drayber a taldiataldiapanna laeng ti sarming iti sangona (rearview mirror) ngem saan a nakapokus iti dayta. Laglagipem met nga ‘adda pudno a panangpakawan iti Dios.’—Salmo 130:4.
No madagdagsenanka kadagiti pakaringgoram, ibagam dayta iti maysa a mabalin a mangliwliwa kenka. “Ti panagdanag nga adda iti puso ti maysa a tao isunto ti mamagrukob iti dayta, ngem ti naimbag a sao isu ti mamagrag-o iti dayta,” kuna ti Proverbio 12:25. Dayta a “naimbag a sao” ket mabalin nga aggapu iti maysa a kapamilia wenno mapagpiaran a gayyem—maysa a saan a managsuspetsa wenno negatibo, no di ket “agayat iti isuamin a tiempo.”—Proverbio 17:17.
Adun ti natulongan ti nainsiriban a sasao iti Biblia nga agbalin a naragragsak iti biag, uray no adda problemada. Sapay koma ta makatulong met kenka dagita nga agkakapateg a sasao.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Samuel 26:1-25
26 Idi agangay dagiti lallaki a taga Zif+ immayda ken Saul idiay Gabaa,+ a kunkunada: “Saan aya nga aglemlemmeng ni David iti turod ti Haquila,+ a nakasango iti Jesimon?”+2 Ket timmakder ni Saul+ ket simmalog a napan iti let-ang ti Zif, ket naikuyog kenkuana ti tallo ribu a lallaki,+ dagidiay napili ti Israel, a mangsapul ken David idiay let-ang ti Zif.3 Ket nagkampo ni Saul iti turod ti Haquila, a sumango iti Jesimon, iti igid ti dalan, bayat a ni David agnanaed idi idiay let-ang. Ket nakitana a simmurot kenkuana ni Saul iti let-ang.4 Gapuna nangibaon ni David kadagiti managsimisim+ tapno maammuanna a pudno nga immay ni Saul.5 Idi agangay timmakder ni David ket napan iti lugar a nagkampuan ni Saul, ket nakita ni David ti disso a nagiddaan ni Saul, ken kasta met ni Abner+ nga anak ni Ner a panguluen ti buyotna; ket nakaidda ni Saul iti uneg ti kampo+ a dagiti tattao nagkampoda iti intero nga aglikmutna.6 Idin simmungbat ni David ket kinunana ken Ahimelec a Heteo+ ken ni Abisai+ nga anak ni Zeruia,+ ti kabsat ni Joab: “Siasino ti makipagsalogto kaniak a mapan ken Saul iti kampo?” Iti daytoy kinuna ni Abisai: “Siak makipagsalogakto kenka.”+7 Ket ni David napan a kaduana ni Abisai kadagiti tattao iti rabii; ket, adtoy! nakaidda a matmaturog ni Saul iti uneg ti kampo a ti pikana situtugkel iti daga iti uluananna, ket ni Abner ken dagiti tattao nakaiddada iti intero nga aglikmutna.8 Ni Abisai kinunana ita ken David: “Ti Dios insukona ita nga aldaw ti kabusormo ita imam.+ Ket ita bay-annak, pangngaasim, a tugkelak a sumalpot agingga iti daga babaen ti pika iti maminsan laeng, ket saankonto a piduaen nga aramiden dayta kenkuana.”9 Nupay kasta, ni David kinunana ken Abisai: “Dika dadaelen, ta siasino ti nangyunnat iti imana maibusor iti pinulotan ni Jehova+ ket nagtalinaed nga awanan basol?”+10 Ket intultuloy a kunaen ni David: “Kas sibibiag ni Jehova,+ kabilento a mismo ni Jehova;+ wenno dumtengto ti aldawna+ ket kasapulanto a matay, wenno sumalogto a mapan iti bakal,+ ket sigurado a mapunasto.+11 Narigat a pagarupen,+ iti biangko, manipud panangmatmat ni Jehova,+ nga iyunnatko ti imak+ maibusor iti pinulotan ni Jehova!+ Gapuna ita alaem, pangngaasim, ti pika nga adda iti uluananna ken ti puronggo ti danum, ket mapantan.”12 Iti kasta innala ni David ti pika ken ti puronggo ti danum iti uluanan ni Saul, ket kalpasanna napandan; ket awan ti asinoman a nakakita+ wenno asinoman a nakaimutektek wenno asinoman a nakariing, ta nakaturogda amin, agsipud ta nargaan a turog+ manipud ken Jehova ti immapay kadakuada.13 Idin bimmallasiw ni David iti sabali a bangir ket nagtakder iti tapaw ti bantay iti adayo, a nakalawlawa ti nagbaetanda.14 Ket rinugian ni David a pukkawan dagiti tattao ken ni Abner nga anak ni Ner, a kunkunana: “Saanka kadi a sumungbat, Abner?” Ket ni Abner+ nangrugi a sumungbat ken agkuna: “Siasinoka a nangpukkaw iti ari?”15 Ket ni David kinunana ken Abner: “Saanka kadi a lalaki? Ket siasino ti kas kenka iti Israel? Apay, ngarud, a saanmo a binantayan ti apom nga ari? Ta simrek ti maysa kadagiti tattao tapno dadaelenna ti ari nga apom.+16 Daytoy a banag nga inaramidmo saan a nasayaat. Kas sibibiag ni Jehova,+ dakayo a lallaki maikarikayo a matay,+ agsipud ta saanyo a binantayan+ ti apoyo, ti pinulotan ni Jehova.+ Ket ita kitaem no sadino ti ayan ti pika ti ari ken ti puronggo ti danum+ nga adda idi iti uluananna.”17 Ket nangrugi a mailasin ni Saul ti timek ni David ket kinunana: “Timekmo kadi daytoy, anakko a David?”+ Iti daytoy kinuna ni David: “Timekko, apok nga ari.”18 Ket innayonna: “Apay a kastoy a ti apok kamkamatenna ti adipenna,+ ta ania aya ti inaramidko, ket ania a kinadakes ti adda iti imak?+19 Ket ita ti apok nga ari, pangngaasim, umimdeng koma iti sasao ti adipenna: No ni Jehova ti nanggargari kenka a bumusor kaniak, makasay-up koma iti daton a bukbukel.+ Ngem no ti annak ti tao,+ mailunodda iti sango ni Jehova,+ agsipud ta pinagtalawdak ita nga aldaw manipud pannakarikna a naisinggalutak iti tawid ni Jehova,+ a kunkunada, ‘Inka, agserbika iti sabali a didios!’+20 Ket ita dika bay-an nga agtinnag ti darak iti daga iti sanguanan ni Jehova;+ ta ti ari ti Israel rimmuar a mangsapul iti maymaysa a timel,+ no kasano a ti maysa agkamat iti tukling iti bambantay.”+21 Kinuna ni Saul kalpasanna: “Nagbasolak.+ Agsublika, anakko a David, ta saankanton a dangran, gapu iti kinapudno a nagpateg ti kararuak+ kadagita matam itoy nga aldaw. Adtoy! Nagtignayak a simamaag ket nagbiddutak iti kasta unay.”22 Idin simmungbat ni David ket kinunana: “Adtoy ti pika ti ari, ket umay koma ti maysa kadagiti agtutubo a lallaki ket alaenna.23 Ket ni Jehova ti mangsupapakto iti tunggal maysa ti bukodna a kinalinteg+ ken ti bukodna a kinamatalek, ta ita nga aldaw inyawatnaka ni Jehova iti imak, ket saanko a kinayat nga iyunnat ti imak maibusor iti pinulotan ni Jehova.+24 Ket, adtoy! no kasano a naindaklan ti kararuam itoy nga aldaw kadagiti matak, kasta koma a naindaklan ti kararuak kadagiti mata ni Jehova,+ tapno ispalennak iti isuamin a rigat.”+25 Gapu itoy ni Saul kinunana ken David: “Benditoka koma, anakko a David. Saan laeng nga agaramidkanto a di bumurong no di ket mangabakkanto met a di bumurong.”+ Ket napan ni David iti dalanna; ket no maipapan ken Saul, nagsubli iti lugarna.+


text:
Nagbaliw ti panunot ti Presidente maipapan iti katuagan a yen-endorso ti United Nations (UN) a manggutgutigot kadagiti pagilian a limitaranda ti carbon emissions tapno mapengdan ti climate change, kalpasan ti pannakimitingna kadagiti kameng ti Gabinetena a nangpabor iti katulagan.
Sakbayna, saan a kayat ti Presidente a pirmaan ti nasao nga international climate agreement ta segun iti daytoy, malimitaran ti panagdur-as ti ekonomia ken industria ti pagilian.
(Naipablaak iti Bannawag, Nobiembre 28, 2016 a bilang.)


text:
Ni Joseph "Erap" Ejercito Estrada (naiyanak a kas Jose Marcelo Ejercito idi Abril 19, 1937) ket isu idi ti Maika-13 a Presidente ti Filipinas, a nagserbi manipud idi 1998 aginggana idi 2001. Ni Estrada ket isua ti immuna a tao iti kalpasan ti panawen ti EDSA a nabutosan a kas presidente ken Bise presidente.
Ni Estrada ket maysa a nalatak nga aktor iti pelikula, isu ti bida kadagiti sumurok a 100 a pelikula iti pagsapulan a sumakop kadagiti 33 a tawen. Inusarna ti kalatakanna a kas maysa nga aktor ti panagballigina iti politiko, a nagserbi a kas mayor iti San Juan para iti sangapulo ket pito a tawen, a kas Senador para iti maysa a panagturay, ken kas maysa a Bise Presidente ti Filipinas babaen ti administrasion ni Presidente Fidel Ramos.


text:
Burboran a Baka
ALISTO la a mailasin ti highland cow wenno highlander a baka gapu kadagiti kurbado a sarana, atiddog a bangs-na, ken napuskol a burborna a kimmebkeb iti nabaked a bagina.
Ti napigsa a highlander—a maysa kadagiti kabayaganen a kita ti baka—ket ginasut a tawenen nga agnanaed kadagiti isla ken kabambantayan ti Scotland nga addaan iti nakaro a paniempo. Idi un-unana, adda dua a klase ti highlander—dagiti daddadakkel ken nalabaga ti burborda nga agar-arab kadagiti nasulinek a kabambantayan, ken dagiti babbabassit a kadawyanna a nangisit a masarakan kadagiti isla iti laud ti pagilian. Ngem ita, ti highlander ket maibilangen kas maysa a kita ti baka, a ti kolorna ket mabalin a nalabaga, nangisit, kayumanggi, duyaw, ken medio puraw.
Napateg ti atiddog a bangs daytoy a baka, nupay nakakatkatawa a kitaen. No tiempo ti lam-ek, dayta ti mangsalaknib kenkuana iti angin, tudo, ken niebe. No kalgaw, dayta ti mangprotektar kenkuana kadagiti agtatayab nga insekto a mabalin a mangpataud iti impeksion.
Idi un-unana, no rumabiin, dagita ket ipan dagiti agtartaraken kadakuada iti nakabite a pagaponan tapno masalaknibanda iti dakes a paniempo ken kadagiti lobo.
Naidumduma a Burbor
Saan a kas kadagiti dadduma a baka, nagsukot ti burbor ti highlander a baka. Atiddog ti sugabba a makinruar a burborna a dumanon no dadduma iti 33 a sentimetro. Nalanit dayta isu a di maslep ti tudo ken niebe. Nalamuyot ken nabengbeng ti makin-uneg a burborna a mangpaimeng kenkuana.
Kinuna ni Jim a nabayagen nga agtartaraken iti highlander a baka: “Nakarigrigat ti panang-shampoo kadakuada ta dandani saanda a pulos mabasa!” Gapu iti nabengbeng a burborda, makapagbiag ken makapagpaaduda iti matutudo ken makapaketter ti anginna a kabambantayan a di pagbiagan ti dadduma a kita ti baka.
No nakabarbara ken natikag ti kalgaw, agregreg ti makinruar a burborna. No tiempon ti lam-ek, agtubo manen dayta.
Napateg a Sanikua
No dagiti mula ket dadaelen dagiti karnero ta kanenda dagiti ramut ken saringit, saan a kasta ti aramiden dagiti baka a pakairamanan ti highlander. Kinapudnona, makatulong ti highlander tapno rumaber ti karuotan a pagarabanda. Kasano? Yantangay atiddog ken natibker ti sarada ken narakab ti subsobda, maikkatda dagiti balang a mula a di kayat a sagiden ti dadduma a kita ti baka. Gapu iti dayta, agsaringit manen dagiti ruot ken kaykayo.
Adda pay dakkel a pagsayaatan ti nabengbeng a nagsukot a burbor ti highlander. Dina kasapulan ti maysa pay a katuon ti taba tapno maimengan, isu a basbassit ti taba ken kolesterol ti karnena ken ad-adu pay ti protina ken iron dayta no idilig iti dadduma a baka. Daytoy a baka ket saan a kasapulan a mapakan iti nangina a feeds isu a primera-klase ti karnena!
Pakdaar
Nabayagen nga asideg kadagiti tattao ti pagnanaedan dagiti highlander. Dagita ket iyap-apon idi dagiti nagkauna a taga-Scotland iti sirok ti balayda. Gapu iti kaaddada sadiay, maimengan ti ngato a pagnanaedan ti pamilia.
Nupay kaaduanna a naamo ken natulnog dagiti matartaraken a baka, adda dagiti tiempo a napeggad ti dadduma a highlander. Kas pagarigan, mabalin nga agresibo ti ina a baka gapu iti napalalo a panangyalikakana iti urbonna. Kasta met, masapul nga agannad ti maysa a tao no magna iti aglawlaw ti sangapangen a highlander ken liklikanna ti magna iti nagtetengngaanda.
Gapu kadagiti bentaha ti panagtaraken iti highlander, adun ti agtartaraken iti dayta iti intero a lubong. Umad-adu dayta iti amianan a kas iti Alaska ken Scandinavia, ken uray iti 3,000 a metro ti kangatona nga Andes Mountains. Ngem makapagbiag met dayta kadagiti nabarbara a lugar.
Nalatak ti Scotland gapu kadagiti checkered a kawes, pagattumeng a panglalaki a palda, ken pagtokar a bagpipe wenno gaita agraman kadagiti makaay-ayo ken naisalsalumina a highlander a baka. Adda met kadi burboran a baka iti lugaryo?


text:
Wikipedia:Bandalismo
T bandalismo ket ti aniaman a pananginayon, panagikkat, wenno panangibaliw ti linaon iti naigaggagara a panagpadas ti panagdadael ti integridad ti Wikipedia. Dagiti kas pagarigan ti kadawyan a bandalismo ket ti pananginayon kadagiti saan a maitunos a naalas ken saan a makaangay nga angaw iti panid, dagiti saan a nasayaat a panagblanko ti panid, ken dagiti panangisengngat ti nalawag nga awan kaipapananna kadagiti panid.
Ti bandalismo ket maiparit. Bayat a dagiti editor ket mabalinda a ballaagan ken sursuruan dagiti bandalo, dagiti panagballaag wenno panagsursuro ket saan a nasken sakbay a mangserra ti maysa nga administrador.


text:
Pagwadan a Diputado ti Baguio City
ATTY. MAURICIO “MORRIS” DOMOGAN: PAGWADAN A DIPUTADO TI BAGUIO CITY
Ni Dr. Cristina A. Gervacio-Gallato, CPA
PAKAUNA
Adda nadalapusko nga artikulo nga insurat ni Clover Awichen, maysa nga estudiante ti Mt. Province General Comprehensive High School. Daytoy nga agtutubo ket maysa kadagiti agraem unay ken ni Apo Diputado Mauricio “Morris” Domogan. Kinuna ni Clover: “Idi damok a makita ni Mr. Domogan, impagarupko no serioso unay a tao, ngem idi kinablaawanna dagiti dumdumngeg kenkuana babaen iti maysa nga isem ken angaw, ne ay! Naparato met gayam!”
Namnamindua pay laeng a nagkrus ti dalanmi ken ni Apo Domogan. Damo daydi panagatendarko iti inaugurasion ti maysa a Multi-purpose building iti barangay Kisad ti Baguio City idi Pebrero 14, 2009. Idi sumungad ni Sir Morris, nagkakaribuso dagiti tattao. “Addan ni Congressman, rugiantayon,” adda nagkuna. Sinirpatko ti simmangpet. Magmagna ti maysa a narapis, simple, nataer, malalaki ti taktakderna, kasla Jose Rizal ti sagaysayna, ken medio serioso ti langana a tao. Nagsisipat dagiti tattao idi umisem. Uray no nakapolo, makitam latta ti kina-natibona. Medio nabukel ngem nabileg dagiti matana aglalo no adda kayatna nga ipaagsep kadagiti dumdumngeg. Isu siguro daytoy, nakunak iti nakemko ta malagipko ti ladawanna nga adda iti opisina ti District Engineer ti DPWH. Awan man la uray maysa nga eskortna a simmangpet. Linuktak ti bagko ta iruarko ti kamerak. Diak pay nairuar ti kamerak, nakartibnan ti laso a panglukat iti proyekto a mainauguraran. Nupay kasta, inkagumaanak a tiliwen ti ladawanna, magmagnan idi matiliwko. Napawingiwing ken napaisemak lattan iti bangbangir... kunam no alipugpog! Nagtayyek, nalpasen!
Pagammuan, nagpatengnga ti kapitan wenno chairman ti barangay, nagsarita bassit daytoy a pangkablaawna kadagiti naitallaong sana inayaban ti madaydayaw a kongresman. Idi agsarita ni Congressman Mauricio “Morris” Domogan ti Baguio City, deretso ken nabatad ti timek daytoy... no kasano ti kinaregtana a magna ken agkuti kasta met ti inna panagsarita. Awan ti basbasaenna. Igorot-English-Ilokano-Tagalog ti panagsaona nga ammom latta a nagtaud iti kaungganna. Kunam no nadilnakan a nakanganga dagiti dumdumngeg iti panagraemda. Pagam-ammuan intayagna ti gong, sana pinatit ket nangorasionen iti pagsasaoda, Ha? Isunan ti nangidaulo iti ritual! Nalagipko la ngarud daytay Mumbaki dagiti Ifugao. Pati siak a ket, nalikba met lattan dagiti pangak a nakamulagat! Kalpasan ti ritual ken panagsalami iti native dance, indasardan dagiti makan, Indauluan ni Congressman ti nagpidut iti nalingta a kamote ken binalsig a karne. Down to earth a talaga! Awan a pulos ti panaginkukunana!
Di ngarud nakakaskasdaaw no apay nga ipatpateg dagiti taga Baguio City ni Apo Congressman Domogan.
Maikadua a pannakakitak ken pannakiabrasak kenkuana ket idi panagbenga itay Pebrero 2009. Mangmangankami a sangabunggoyan (naggapukami iti Region 02) iti maysa a local restaurant iti siudad ti Baguio. Nupay nalaka, naimas dagiti lakoda a makan ditoy a restawran. Pangmasa a kunada. Saan kano a mahilig iti fine dining, magustuanna unay ti kilawen a kalding! Malmalpaskamin idi sumungad ni Cong. Domogan a kaduana laeng ti driverna. Manen, nasdaawak ta awan man laeng uray maysa a badigardna. Iti bukodko a panirigan, daytoy ti maysa a mangipaduyakyak iti pudno a karakter wenno kinatao ni Cong. Domogan.
TI KABIBIAGNA
Nangngegko daytoy nga estoria maipanggep ken ni Cong. Domogan manipud ken ni Mr. Gary Cayat, maysa a gayyem ti pamiliami.
Naggapu ni Cong. Mauricio “Morris” Domogan iti maysa a tipikal a pamilia iti Patiacan, Barangay Bab-asig (dati nga Anggaki) Quirino, Ilocos Sur. Ti lugarda ket adda iti nagbaetan ti ili ti Besao, Mt. Province ken Mankayan, Benguet. Idi agad-adal pay laeng iti Lepanto, awan ti aniaman nga alikamenna no di ket lapis laeng ken papel ngem saan a naupay. Nakatsinelas laeng ket kaaduanna pay nga agsakasaka iti panagdaliasatna iti kalsada nga agturong iti eskuelaanda. Sinaetanna ti nagadal agingga a nalpasna ti abogasia. Nasaririt ken inkaubinganna ti kinalider, nagleppas nga isu ti kangatuan iti klasena iti elementarya ket di nakakaskasdaaw no naipasana ti Bar exams. Awan ti kodigona no mamagsapata, agbitla, manginaugurar iti projects ken dadduma pay.
Ti pilosopiana iti biag: “No kayatmo ti agturay, adalem no kasano ti agserbi, no kayatmo ti mangidaulo, sursuruem ti sumurot. No kayatmo ti agballigi, suruam ti dadduma nga agballigi.”
Nupay, addaanen iti napintas a panagbiag, napakumbaba latta Nairuam iti gagangay a wagas ti biag. Nalaka a makipulapol kadagiti tattao, nangato man wenno nababa ti estado daytoy. Ad-adda nga agdengngeg ngem agsarita. Addaan iti napintas nga asawa, ni Mrs. Rebecca Napeek Domogan ken tallo a napipintas a babbalasang - Janice Marie, Jillian April ken joy Allison. Nagbalin a Konsehal, Bise Mayor, Mayor ken Diputado ti Baguio City. Maikatlon daytoy a terminona a kas Diputado.
DAGITI NAGAPUANANNA
Ania kadi dagiti naaramid ni Apo Morris a mangipaduyakyak nga isu pay laeng ti kaalibtakan, kalatakan, kasiglatan, wenno kalaingan a Diputado a napatanor ti Baguio City? Di umanay ti maysa a libro no binsa-binsaen dagiti adu unayen a nagapuananna.
Ti saan a malipatan dagiti taga-Baguio a kangrunaan unay a nagapuananna ket ti panagungar ti siudad kalpasan daydi napigsa a ginggined idi 1990. Isuna ti Mayor ti Baguio City idi, ket uray no bassit ti pundo ti siudad, napaaduna daytoy babaen ti panangipatungpalna ti 1991 Local Government Code. Dinalusanna ti Baguio City. Pinanagananda la ket ngarud iti Janitor ti Baguio! Saan a nasayang daytoy a gannuatna ta nagbalin a kadalusan ken kaberdean ti Baguio City iti pagilian (Cleanest and Greenest City). Kinapudnona, Hall of Famer ti siudad ti Baguio iti Clean and Green project ti gobierrno.
Indauluanna ti pannakaipatakder dagiti nadumaduma nga infra projects kas koma dagiti pasdek, pannakakongkreto ken pannakailawa dagiti kalkalsada, pannakasaluad dagiti kalsada ken rangkis, pannakaipatakder dagiti rangrangtay, pagadalan, ken kasta met ti pannakaited wenno pannakaiwaras dagiti kangrunaan a serbisio kadagiti barangay. Dagitoy ngamin ti tulbek ti panagdur-as wenno panagrang-ay ti pagilian.
Nupay nalataken ti Baguio City iti sangalubongan a kas Summer Capital of the Philippines, ad-adda pay a pinaglatak ni Apo Domogan. Masarakan ti siudad ti Baguio iti probinsia ti Benguet, agarup 250 a kilometro no agpa-amiananka manipud iti Manila. Addaan daytoy iti area a 57.4 kuadrado kilometro ket nalakub met iti perimetro a 30.6 a kilometro. Pagaayat dagiti local, nasional ken internasional a turista a papanan nangruna iti kalgaw. Nalamiis latta ti pul-oy ditoy ket masapul a naka-jacket wenno naka-sweaterka latta aglalo iti malem ken rabii.
Natalna ti Baguio. Mangpaneknek daytoy ta iti rabii, no madanon ti alas dies, awan la unayen ti daranudor ti lugan ken anabaab a mangngeg. Maysa pay siguro a gapuna ket isu ti napigsa ken napudno a Law Enforcement wenno panangipatungpal kadagiti paglintegan iti siudad. Best Police Officer dagiti Baguio City Policemen ket nababa ti kriminalidad kabayatan ti termino ni Atty. Morris Domogan a kas Mayor ken kalpasanna kas maysa a Diputado ti Baguio City.
Ti met maysa a diak malipatan a padasko iti Baguio City ket ti wagas ti pannakaidalan ti parada. Kadagiti amin a parada, adda latta dagiti tagadalus. Agyanda iti ipus kas maysa a contingent, nakaiggemda iti walis, sako ken no ania ditan a pagdalus. Iti kasta, amin a wara a nabati dagiti nakiparada ken nagbuya ket madalusan a dagus.
Itay napalabas a panagbenga, adda naidumduma a nariparko. Isu ti pannakaiwayat ti street parade, nagbalin nga Income Generating Project ta commercial establishments dagiti nakisalip iti float contest. Nagbalin a kasla promotion wenno marketing strategy dagiti kumpania a nakipaggamulo.
DAGITI PAMMADAYAWNA
Adun dagiti sertipiko ti pammadayaw a naawatna. Ti kaudian ket ti Fr. Jose Burgos Award (Joel Belinan, 2009) nga inted ti probinsia ti Ilocos Sur gapu iti naisangsangayan, naidaddaduma wenno kinasayaat ti panagserbina a kas maysa nga adipen ti pagilian. Daytoy ti kangatuan a pammadayaw a maited kadagiti annak ti Ilocos Sur a nakaaramid iti naidumduma a marka wenno pakalaglagipan kadakuada iti bukodda a propesion. Maysa ni Apo Domogan kadagiti 16 a napadayawan.
Gapu iti napintas a gapuananna kas Diputado, (outstanding Congressman iti nagsasaruno a lima a tawen manipud iti 2002-2006) naikkan pay ni Apo Domogan iti Congressional Emeritus Award; naipablaak daytoy iti Congress Magazine.
Ayonak ti panirigan ti kaaduan a ni Congressman Mauricio Domogan ket maysa kadagiti pagwadan nga adipen ti pagilian.
Note: This particular article was published by the Bannawag Magazine and consent was given consent for its republication in this Magazine.


text:
Search This Blog
- Get link
- Google+
- Other Apps
Labels
Maysa kadagiti ar-arapaapek a maakdakan ket ti isla ti Bohol. Ket gapu ta naadaanak met iti proyekto kadaytoy a lugar ket diakon pinaluspusan ti gundaway. Isu iti umuna a lawas ti Enero ket inyalistokon ti nag-schedule iti flight a mapan iti siudad ti Tagbilaran. Daytoy ti sentro ti Bohol.
Gapu ta limitado ti oras ken aldaw, ta kasapulan a likawen ti proyekto ket i-inspection daytoy, ti nalaeng ili ti Loboc ti napasiaran. Am-ammo daytoy a lugar kadagiti turista. Adda dagiti balsa a mangilikaw kenka iti karayan. Kadagitoy a balsa, buffet ti panganan. Ngem daksanggasat ta nasapa kami a dimteng ket haan pay a lukat dagitoy.
Gapu ta ti laeng Loboc Eco-Tourism Adventure Park ti nakalukat pay laeng, pinadasko met ti kunkunada a zipline. Tarkokak kunak idi damo ta sinno met ti di agbuteng a bumallasiw iti gangani maysa kilometro nga agsumbangir a karayan ngem talaga nga inkidemko. Ti buteng adda laeng iti unana ngem no labanam daytoy ket mapukaw amin daytoy. Pati laladot ket mabati ket lumag-an ti barukong.


text:
Manito, Albay
Ti Manito ket maysa a maika-4 a klase nga ili iti probinsia ti Albay iti Filipinas.
Dagiti baranggay[urnosen | urnosen ti taudan]
Ti Manito ket politikal a nabingbingay iti 15 a barbaranggay.[2]
- Balabagon
- Balasbas
- Bamban
- Buyo
- Cabacongan
- Cabit
- Cawayan
- Cawit
- Holugan
- It-Ba (Poblacion)
- Malobago
- Manumbalay
- Nagotgot
- Pawa
- Tinapian
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Albay". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Albay". Datos ti Populasion ti Ili. Dibision ti Panagsukisok ti LWUA. Naala idi 25 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Ti nasao a pammadayaw ket maibatay iti Sagguniang Panlalawigan Ordinance No. 076-2015 kas pammigbig kadagiti DCW kas pannakaitedda ti serbisio kadagiti ubbing nga agtawen ti tallo inggana uppat.
Dagiti napadayawan ket da Fe A, Amoyen ti Sudipen; Imelda N. Bongolan ti Balaoan; Medita D. Bumakil ti San Gabriel; Aida B. Castillo ti Tubao; Rosie L. Dacquel ti Bauang; Marites T. Florendo ti Naguilian; Mario D. Lacuata ti Aringay; Carmela M. Milan ti Bangar; Mila Luna C. Noveloso ti Luna; Ofelia L. Ocampo ti Caba.


text:
GNU
Ti GNU ket maysa a rekursibo a pannakayababa ti termino a "GNU's Not UNIX." Ni Richard Stallman ti mabigbig a pannakaama daytoy.
Ti proyekto a GNU ket nabuangay idi 1984 tapno makapartuat iti sibubukel a sistema a panangpaandar ti nawaya a sopwerna iti estilo a kas UNIX: ti sistema a GNU. Ti GNU ket maysa a maulit-ulit nga akronimo para iti “GNU's Not UNIX” wenno Ti GNU ket saan met UNIX, ti panangibalikas itoy ket “guh-noo.” Dagiti dadduma pay a langa ti sistema a panangpaandar ti GNU, a mangar-aramat iti kernel ti Linux, ket adu itan ti mangar-aramat. Ngem nupay "Linux" ti ad-adda wenno am-ammo nga awag kadagitoy a sistema, ti umno a panangawag kadagitoy ket sistema a GNU/Linux.
Dagiti mabigbig a proyekto ti GNU[urnosen | urnosen ti taudan]
- GNU Compiler Collection
- GNU Emacs
- GNU Symbolic Debugger (GDB)
- GNU C Library
- GNOME ("GNU Network Object Model Environment")
Dagiti Lisensia ti GNU[urnosen | urnosen ti taudan]
- GNU Sapasap a Publiko a Lisensia, para iti sopwer
- GNU Basbassit a Sapasap a Publiko a Lisensia, para iti sopwer
- GNU Lisensia ti Nawaya a Dokumentasion, para iti dokumentasion


text:
Balindong, Lanao del Sur
Ti Balindong ket maysa a maika-3 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Balindong ket nabingbingay a politikal kadagiti 38 a barbaranggay.[2]
- Alung (Mapantao)
- Poblasyon (Balindong)
- Pantaragao
- Bantogan Wato
- Barette
- Roof
- Roof a myadapaan
- Borakiss
- Buwa-an
- Myadapaan
- Dayunan
- kahambatan
- Dadaray
- Doda
- Dibarasan
- Diluasan
- Dipakarao
- Ingud
- Malabuwa-an
- Leeload
- Lumbayao
- Rimbo
- Lumbaca halan
- Lumbac Wato
- Taham
- Nusa Lumba Ranao
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Pagsasao a Habun
Ti pagsasao a Habun (Habu) ket ti pagsasao a naisasao idiay tengnga a Daya a Timor.
Saan a nalawag ti pannakaidasig ti Habun. Iti estruktura, daytoy ket Malayo-Polinesio. Nupay kasta, ti bokabulariona ket kaaduan a Papuano, a kapada met ti Makasae.
Dagiti nagibasaran[urnosen | urnosen ti taudan]
- ^ Habun iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Habu". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Cabugao, Ilocos Sur – Naaramid ti blood screening and donation babaen ti “Alay Dugo, Alay sa Pasko” a programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. iti Disiembre 20, 2012 iti Rural Health Unit (RHU), Cabugao, Ilocos Sur.
Friday, December 21, 2012
BLOODLETTING ACTIVITY, NAARAMID ITI RHU
Cabugao, Ilocos Sur – Naaramid ti blood screening and donation babaen ti “Alay Dugo, Alay sa Pasko” a programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. iti Disiembre 20, 2012 iti Rural Health Unit (RHU), Cabugao, Ilocos Sur.
Kangrunan a nagidonar ket dagiti empleado ti LGU ken masakupanna nga Ahensia/Opisina kasta met dagiti Opisialesda.
Buklen dagiti nangimaton ti Bloodletting Activity ket dagiti pannakabagi ti Don Mariano Marcos Memorial Hospital, Batac City, Ilocos Norte nga isuda: Mr. Manolito Diculen, RMT, Blood Bank Supervisor; Ms. Sheryl B. Tabije, RMT, Casual Medical technologist, Mr. Edward Francis D. Gapusan, RN, Contracted Nurse ken Ms. Catherine A. Paguirigan, Contracted Medical Technologist.
Timmarabay met dagiti RHU Personnel nga indauluan ni Mrs. Janet Sison, Public Health Nurse. # (Web In-Action)
Posted by Bayan ng Cabugao, Ilocos Sur at 8:29 AM
Subscribe to: Post Comments (Atom)